Euskal Herria Bildu - Espainiako estatua estatu demokratiko gisa homologatzeko eskatu dio Errekondok Rajoyri\nEspainiako estatua estatu demokratiko gisa homologatzeko eskatu dio Errekondok Rajoyri\nErrekondok honako galdera hau egin dio Rajoyri: "Maiatzaren 29an Gasteizko Parlamentuak aldarrikatu zuen "Euskal Herriak bere autodeterminaziorako eskubidea duela eta eskubide hau bertako biztanleek beren estatus politikoa askatasunez eta demokratikoki erabakitzeko duten ahalmenean datzala"; zein da Gobernuaren iritzia aldarrikapen horren aurrean?"\nEuskal diputatuaren iritziz, demokrazia Espainiako estatuak gainditu gabe daukan ikasgaia da. Beste arrazoi batzuen artean, Errekondok honako argudio hau erabili du: "Espainiako estatuak Euskal Herriaren existentzia ukatu du beti eta inoiz ez du haren borondatea errespetatu". Horregatik, haren iritziz, Estatu honek "elefante baten tamainako" defizit demokratikoa du.\nHaren hitzetan, "nazio sentimendua duen gizarte batek askatasunez hartutako erabakia burujabea da". Horren harira, ekainaren 8an 150.000 euskal herritarrek baino gehiagok osatu zuten giza katea oso arrakastatsua izan zela gogorarazi dio.\nErrekondok adierazi du Espainiako estatua ez dela nor Euskal Herriko gizon-emakumeei beren etorkizuna erabakitzeko eskubidea aldebakartasunez ukatzeko.\nMintzaldia bukatu aurretik, diputatu subiranistak Rajoyri galdetu dio "zein urrats egingo dituen Espainiako estatua estatu demokratiko gisa homologatzeko".\nBeti bezala, Espainiako Gobernuko presidenteak indarrean dagoen legeriari eta Konstituzioari heldu die.


'Kotoi' eta 'Mahoi' batu dira Pentekoste jaietara - Bergara - Goiena.eus\n'Kotoi' eta 'Mahoi' batu dira Pentekoste jaietara\nIker Oñate 2017-06-02 11:38\n'Mahoi' eta 'Kotoi'.\nAurreko urteetan legez, aurten ere bi erraldoi berri izango dira bergarako Pentekoste jaietan; 'kotoi' eta 'mahoi' bataiatu dituzte, ehungintza akorduan. Ekainaren 3an aurkeztuko ditu Erraldoien konpartsak, jai giroan.\nHaurrei begira, bi erraldoi berri egiteko erabakia hartu du Erraldoien Konpartsak. "Salto handia dago erraldoi txikien eta handien artean. Alegia, txikiekin jarduteko garaiegia den haurrak ezin du berehala handiekin jardun. Hori horrela, erdibidea bilatu\nbehar izan dugu", azaldu du Ibon Unamunok, Erraldoien Konpartsako kideak. Logika horretan, 2,70 metroko garaiera dute Kotoik eta Mahoik; aurreko urtean eginiko Tostoi eta Erreileno erraldoiak, berriz, 2 metro luze ziren.\nEhungintza akorduan izanda sortu dituzte aipaturiko erraldoiak. Bide horretan, ehungintzako bi langile dira Kotoi eta Mahoi. Ehungileen jantzia izango dute eta lanbidearekin lotutako tresnak eramango dituzte gainean. Orain, azken ukituak ematen dihardute; aurkezpen eguna baino egun gutxi lehenago amaituko dituzte haien jantziak.\nOinarrira joanaz, esan behar da Jesus Garcia lazkaotarrak egin dituela erraldoi berriak; konpartsa batentzat lanean jardun duen lehen aldia izan du hark. "Oraingoz, erraldoiak egitea ez da Garciaren ogibidea, denbora-pasa baizik", dio Unamunok. Dena den, "pozik" dago emaitzarekin.\nErraldoien aurkezpena, plazan\nEkainaren 3an, zapatuan, jardungo dute Kotoik eta Mahoik lehenengoz herriko kaleetan; 18:00etarako finkatu dute hitzordua, plazan. Ohikotasunetik kanpoko desfilea egin gura dute; Urduñako, Bilboko eta Aranda de Dueroko erraldoiek eurekin batera jardungo dute.\nBestetik, desfile hutsetik haragoko egitaraua prestatu dute, erraldoiak kalera atera aurretiko lana ere erakutsiko baitute. "Jendeak erraldoien desfilea baino ez du ezagutzen; baina horrek, normalean, ikusten ez den lana du atzean. Hain zuzen ere, desfilearen aurretiko lana ikusarazi gura dugu", esan du Unamunok.\nErraldoien konpartsa indartzen\n2000n sortu zen Erraldoien Konpartsa. Eta, ordutik hona, indartzen dihardu. Aipatzekoa da gaur egun 60 pertsona daudela konpartsan; haurrak zein helduak daude. "Gero eta indartsuago dago taldea. Hasieran, lau pertsona besterik ez geunden", aitortu du.\nErraldoien Konpartsaren jarduna ez da herriko jaietara mugatzen; urtean zehar desfile ugari egiten dituzte; eta bestelako ekimenak ere antolatzen dituzte. Aurreko urtean, esaterako, 20 zentimetroko erraldoiak –panpinak– jarri zituzten salgai. "Arrakasta handia izan zuen egitasmoak. Panpina asko saldu genituen; eta, oraindik, bada panpina eske datorkigunik ere", azaldu du Unamunok.


AUO Santiagon eskaner berri bat - Osaraba\nAUO Santiagon eskaner berri bat\nUrtarrilean AUO Santiagon martxan jarriko dute TK eskaner berri bat. Hari esker, emaitza klinikoak maximizatuko dira, eta berriz, erradiazio-dosiak minimizatuko dira.\nTresna horrek badu dosiak kudeatzeko sistema bat, miaketa bakoitzean ematen den erradiazioaren kantitatea jakitea ahalbidetzen duena. Horrela, erradiazio bakoitzean % 25 aurreztu daiteke, eta era berean, azter daiteke maila orokor batean, tresnaren jarduera eta antzeman daitezke desbideratzeak, protokoloak optimizatzeko.\nHalaber, badu teknologia bat, organo osoen perfusioa ahalbidetzen duena, aurretiaz hesteak garbitzeko libratzaileak eta enemak hartu gabe.\nEskaner horri esker , zenbait ikerketa egin ahal izango dira; besteak beste, hodietako eta bihotzeko aurreratuenak edo urologiako sisteman litiasiak antzeman eta karakterizatu daitezke, bena barneko kontraste iododun bat egin gabe.\nBeste ezaugarri bat da, oso azkar eskaneatu ahal izatea, paziente baten gorputz oso 10 segundotan miatu baitaiteke. Hau oso garrantzitsua da, trauma askotariko pazienteak kasu.\nGainera, badu irudien zerbitzari bat. Horra ere bidaliko dira AUO Txagorritxun egindako azterketak, egoitza horrek marka bereko TK bat baitu. Horrela, irudiak prozesatu ondoko lana AUO osoko erradiologoen esku dago, eta profesionalen arteko elkarlana osoa eta eraginkorra izango da, kontuan hartu gabe non egiten diren irudiak.\nNext story FREMAP-ek jostailuak eman dizkio AUO Txagorritxuko Pediatria Zerbitzuari\nPrevious story Baskonia-ren bisita AUO Txagorritxuko Pediatria Unitatera (argazki bilduma)


aurki.com > Jarioa > Pertsonalak > Ekialde Urrunaren argiak eta itzalak\nBi Txina Gezurra dirudi irudi hauek guztiak herrialde berean, probintzia berean, atera izana. Izan ere, Shenzhengo dantzalekua eta Guangzhouko tenpluaren artean 120 kilometro baino ez daude. Txina herrialde bat baino gehiago dela adierazten dute, batzuentzat oso azkar aldatzen ari dena, eta, beste batzuentzat, aldiz, askoz motelago. Tradizioa, modernitatea eta gehiegikeria eskutik doaz Txinan. Zalantzarik gabe, herrialde zirraragarria. 2014/07/01 - 10:33:14\nTxina, aukera ala mehatxu?\nUrte batzuk badaramatzat harremanetan Txinan negozioa egin nahi duten enpresariekin. Zalantzarik ez, herrialde hau da XXI. mendeko merkaturik erakargarriena, eta, gainera, munduko fabrika bihurtu da. Etorkizun ez oso urrunean, munduko lehen indar ekonomikoa izango da. Baina Txinaren oldarraldiak eragin handia du beste herrialdeengan. Eta gu ere bete-betean harrapatu gaitu. Jadanik ez dago bestaldera begiratzeko aitzakiarik; Txina erronka da hemen, gaur bertan; aukera batzuentzat, mehatxua besteentzat. Horixe da, hain zuzen ere, enpresariekin izandako elkarrizketatan agertzen den galderatako bat: Zer punturaino da Txina aukera eta norentzat da mehatxua? Dudarik ez dago, erantzuna konplexua da oso, eta ikuspuntuaren araberakoa izango da, baina elkarrizketatuengan soma daitezke zenbait ideia amankomunak: 1.-Txina aukera ona da enpresen ikuspegitik, baina horrek ez du derrigorrez esan nahi ona denik gure gizartearentzat. Ona izan daiteke mozkinak handitzeko aukera duten agintari ekonomikoentzat. Txinaren konpetentzia jartzen da aitzaki enpresak herrialde txiroagoetara eramateko, lehiatzen jarraitu ahal izateko. Ez da, ordea, gure produktibitatea handitzeko aukera aztertzen. Enpresariak ez dira inozoak. Beraientzat Txina pagotxa da, nahiz eta batek baino gehiagok muturreko handi samarra hartu, herrialdea arrotza zaielako erabat. Beharrezkoa den ezagutza mailarekin joan behar da Txinara, bestela lotsagarri gelditzeko arrisku handia dago. 2.-Txina mehatxua da Mendebaldearen ongizate sistemarentzat. Txinarekin lehiatu ahal izateko ongi prestatutako gazteria behar da (eta horretan ere txinatarrak nagusituko zaizkigu), produktiboa (Europako eskasenetakoak gara), eta gauzak egiteko gogoa duena. Txinari aurre egin ahal izateko enpresariek erabiltzen dituzten bi kontzeptu ohikoenak dira berritzea eta balio erantsia sortzea. Haatik, beraiek onartzen dute gure herriko ETEak (enpresa txiki eta ertainak) desabantailan daudela bi alor horietan ere. Euskal Herriko I+D-a barregarria da beste herrialde batzuen aldean. 3.-Behar bezala prestatzen gara, edo txinatarrek benetan irentsiko gaituzte; nahiz eta, jende askok pentsatzen duenaren kontra, ez gaituzten inbadituko. Izan ere, gero eta gehiago dira jatorriko herrira itzutzea erabakitzen duten txinatarrak, maila askotan, Europa zaharra baino askoz hobeto dagoelako. Gainera, ezin dugu ahaztu Alemania edota Frantzia gu baino askoz hobeto daude prestatuta, guk baino askoz esperientzia gehiago dutela merkatu eta fabrika erraldoi hartan. Egiten ari garen elkarrizketak ideia hauek osatzeko lagungarriak izango direla espero dut. Bitartean, zuen iritziak hemen bertan plazaratzeko gonbitea luzatzen dizuet. Norbaiti bururatzen al zaio modurik gure Euskal Herria maitea berpizteko eta etorkizunerako prestatzeko? 2014/07/01 - 10:33:14\nTxina, arkitekturaren abangoardian\nOraindik askok pentsatzen dute txinatarrak horiak direla, kapela konikoa erabiltzen dutela eta Harresi Handian ibiltzen direla, batera eta bestera. Etxebizitzei dagokienez, herensuge beldurgarriez apaindutako teilatu bereziak dituzten eraikuntzak datozkigu burura. Baina errealitatea oso bestelakoa da. Txinatarrak ez dira horiak, ez dabiltza korrika Harresi Handian, eta gehienek ez dute kapela konikorik erabiltzen. Hori gutxi balitz, eraikuntza tradizionalak desagertzen ari dira, eraikuntza modernoen bultzada geldiezina baita. Horrela, munduko arkitekto ezagunenen bilgune bihurtu da Txina. Hona hemen eraikuntza horietako batzuk: Shanghaiko Pudong, Jin Mao dorrearekin. Txinako bandera, Shanghaiko etxe-orratz distiratsu baten aurrean. Shanghaiko Jin Mao. Itsasontzi tradizional bat Hong Kongeko skyline-aren aurrean. Hong Kongeko biltzargunea. Hong Kongeko skyline-a. Shenzhengo erdigunea. Guangzhouko etxebizitza batzuk. Guangzhouko eraikuntza ezagunenetako bat. Guangzhouko operaren egoitza berria. Guangzhouko erakustazoka berria. Ilunabarra Shanghaiko Pudongen. Pudongeko aireportu berria, Shanghain. 2014/07/01 - 10:33:14\nHerrialde gutxik dituzte Mongoliak bezain herritar abegikorrak. Oso ingurumen gogorrean zaildutako herria da, oso baliabide eskasekin bizi dira, baina duten guztia eskaintzen diote bisitariari. Bi aste egin ditugu Mongolian, mundutik eta Mundialetik- erabat deskonektaturik, eta edozein bidaietan egindako onenetakoak izan dira. Emozioz emozio. Erabat arrotza zaigun leku batean aurkitzeak zorrarazi diguna; Gobiko basamortuaren erdian 40 urteko Errusiako furgoneta batean ez aurrera ez atzera gelditzeak eragin diguna. Baina basamortuko biztanleen harrera da barruraino iritsi zaiguna, ezezagunak izanagatik ere beren ateak parez-pare zabaldu dizkigutelako. Ondorengo erretratoak haiei egindako omenaldi txiki bat baino ez da. 2014/07/01 - 10:33:14\nOraindik askok pentsatzen dute txinatarrak horiak direla, kapela konikoa erabiltzen dutela eta Harresi Handian ibiltzen direla, batera eta bestera. Etxebizitzei dagokienez, herensuge beldurgarriez apaindutako teilatu bereziak dituzten eraikuntzak datozkigu burura. Baina errealitatea oso bestelakoa da. Txinatarrak ez dira horiak, ez dabiltza korrika Harresi Handian, eta gehienek ez dute kapela konikorik erabiltzen. Hori gutxi balitz, eraikuntza tradizionalak desagertzen ari dira, eraikuntza modernoen bultzada geldiezina baita. Horrela, munduko arkitekto ezagunenen bilgune bihurtu da Txina. Hona hemen eraikuntza horietako batzuk: Shanghaiko Pudong, Jin Mao dorrearekin. Txinako bandera, Shanghaiko etxe-orratz distiratsu baten aurrean. Shanghaiko Jin Mao. Itsasontzi tradizional bat Hong Kongeko skyline-aren aurrean. Hong Kongeko biltzargunea. Hong Kongeko skyline-a. Shenzhengo erdigunea. Guangzhouko etxebizitza batzuk. Guangzhouko eraikuntza ezagunenetako bat. Guangzhouko operaren egoitza berria. Guangzhouko erakustazoka berria. Ilunabarra Shanghaiko Pudongen. Pudongeko aireportu berria, Shanghain. 2008/01/23 - 23:59:05\nHerrialde gutxik dituzte Mongoliak bezain herritar abegikorrak. Oso ingurumen gogorrean zaildutako herria da, oso baliabide eskasekin bizi dira, baina duten guztia eskaintzen diote bisitariari. Bi aste egin ditugu Mongolian, mundutik eta Mundialetik- erabat deskonektaturik, eta edozein bidaietan egindako onenetakoak izan dira. Emozioz emozio. Erabat arrotza zaigun leku batean aurkitzeak zorrarazi diguna; Gobiko basamortuaren erdian 40 urteko Errusiako furgoneta batean ez aurrera ez atzera gelditzeak eragin diguna. Baina basamortuko biztanleen harrera da barruraino iritsi zaiguna, ezezagunak izanagatik ere beren ateak parez-pare zabaldu dizkigutelako. Ondorengo erretratoak haiei egindako omenaldi txiki bat baino ez da. 2008/01/23 - 23:59:05\nUrte batzuk badaramatzat harremanetan Txinan negozioa egin nahi duten enpresariekin. Zalantzarik ez, herrialde hau da XXI. mendeko merkaturik erakargarriena, eta, gainera, munduko fabrika bihurtu da. Etorkizun ez oso urrunean, munduko lehen indar ekonomikoa izango da. Baina Txinaren oldarraldiak eragin handia du beste herrialdeengan. Eta gu ere bete-betean harrapatu gaitu. Jadanik ez dago bestaldera begiratzeko aitzakiarik; Txina erronka da hemen, gaur bertan; aukera batzuentzat, mehatxua besteentzat. Horixe da, hain zuzen ere, enpresariekin izandako elkarrizketatan agertzen den galderatako bat: Zer punturaino da Txina aukera eta norentzat da mehatxua? Dudarik ez dago, erantzuna konplexua da oso, eta ikuspuntuaren araberakoa izango da, baina elkarrizketatuengan soma daitezke zenbait ideia amankomunak: 1.-Txina aukera ona da enpresen ikuspegitik, baina horrek ez du derrigorrez esan nahi ona denik gure gizartearentzat. Ona izan daiteke mozkinak handitzeko aukera duten agintari ekonomikoentzat. Txinaren konpetentzia jartzen da aitzaki enpresak herrialde txiroagoetara eramateko, lehiatzen jarraitu ahal izateko . Ez da, ordea, gure produktibitatea handitzeko aukera aztertzen. Enpresariak ez dira inozoak. Beraientzat Txina pagotxa da, nahiz eta batek baino gehiagok muturreko handi samarra hartu, herrialdea arrotza zaielako erabat. Beharrezkoa den ezagutza mailarekin joan behar da Txinara, bestela lotsagarri gelditzeko arrisku handia dago. 2.-Txina mehatxua da Mendebaldearen ongizate sistemarentzat. Txinarekin lehiatu ahal izateko ongi prestatutako gazteria behar da (eta horretan ere txinatarrak nagusituko zaizkigu), produktiboa (Europako eskasenetakoak gara), eta gauzak egiteko gogoa duena. Txinari aurre egin ahal izateko enpresariek erabiltzen dituzten bi kontzeptu ohikoenak dira berritzea eta balio erantsia sortzea. Haatik, beraiek onartzen dute gure herriko ETEak (enpresa txiki eta ertainak) desabantailan daudela bi alor horietan ere. Euskal Herriko I+D-a barregarria da beste herrialde batzuen aldean. 3.-Behar bezala prestatzen gara, edo txinatarrek benetan irentsiko gaituzte; nahiz eta, jende askok pentsatzen duenaren kontra, ez gaituzten inbadituko. Izan ere, gero eta gehiago dira jatorriko herrira itzutzea erabakitzen duten txinatarrak, maila askotan, Europa zaharra baino askoz hobeto dagoelako. Gainera, ezin dugu ahaztu Alemania edota Frantzia gu baino askoz hobeto daude prestatuta, guk baino askoz esperientzia gehiago dutela merkatu eta fabrika erraldoi hartan. Egiten ari garen elkarrizketak ideia hauek osatzeko lagungarriak izango direla espero dut. Bitartean, zuen iritziak hemen bertan plazaratzeko gonbitea luzatzen dizuet. Norbaiti bururatzen al zaio modurik gure Euskal Herria maitea berpizteko eta etorkizunerako prestatzeko? 2008/01/23 - 23:59:04\nUrte batzuk badaramatzat harremanetan Txinan negozioa egin nahi duten enpresariekin. Zalantzarik ez, herrialde hau da XXI. mendeko merkaturik erakargarriena, eta, gainera, munduko fabrika bihurtu da. Etorkizun ez oso urrunean, munduko lehen indar ekonomikoa izango da. Baina Txinaren oldarraldiak eragin handia du beste herrialdeengan. Eta gu ere bete-betean harrapatu gaitu. Jadanik ez dago bestaldera begiratzeko aitzakiarik; Txina erronka da hemen, gaur bertan; aukera batzuentzat, mehatxua besteentzat. Horixe da, hain zuzen ere, enpresariekin izandako elkarrizketatan agertzen den galderatako bat: Zer punturaino da Txina aukera eta norentzat da mehatxua? Dudarik ez dago, erantzuna konplexua da oso, eta ikuspuntuaren araberakoa izango da, baina elkarrizketatuengan soma daitezke zenbait ideia amankomunak: 1.-Txina aukera ona da enpresen ikuspegitik, baina horrek ez du derrigorrez esan nahi ona denik gure gizartearentzat. Ona izan daiteke mozkinak handitzeko aukera duten agintari ekonomikoentzat. Txinaren konpetentzia jartzen da aitzaki enpresak herrialde txiroagoetara eramateko, lehiatzen jarraitu ahal izateko . Ez da, ordea, gure produktibitatea handitzeko aukera aztertzen. Enpresariak ez dira inozoak. Beraientzat Txina pagotxa da, nahiz eta batek baino gehiagok muturreko handi samarra hartu, herrialdea arrotza zaielako erabat. Beharrezkoa den ezagutza mailarekin joan behar da Txinara, bestela lotsagarri gelditzeko arrisku handia dago. 2.-Txina mehatxua da Mendebaldearen ongizate sistemarentzat. Txinarekin lehiatu ahal izateko ongi prestatutako gazteria behar da (eta horretan ere txinatarrak nagusituko zaizkigu), produktiboa (Europako eskasenetakoak gara), eta gauzak egiteko gogoa duena. Txinari aurre egin ahal izateko enpresariek erabiltzen dituzten bi kontzeptu ohikoenak dira berritzea eta balio erantsia sortzea. Haatik, beraiek onartzen dute gure herriko ETEak (enpresa txiki eta ertainak) desabantailan daudela bi alor horietan ere. Euskal Herriko I+D-a barregarria da beste herrialde batzuen aldean. 3.-Behar bezala prestatzen gara, edo txinatarrek benetan irentsiko gaituzte; nahiz eta, jende askok pentsatzen duenaren kontra, ez gaituzten inbadituko. Izan ere, gero eta gehiago dira jatorriko herrira itzutzea erabakitzen duten txinatarrak, maila askotan, Europa zaharra baino askoz hobeto dagoelako. Gainera, ezin dugu ahaztu Alemania edota Frantzia gu baino askoz hobeto daude prestatuta, guk baino askoz esperientzia gehiago dutela merkatu eta fabrika erraldoi hartan. Egiten ari garen elkarrizketak ideia hauek osatzeko lagungarriak izango direla espero dut. Bitartean, zuen iritziak hemen bertan plazaratzeko gonbitea luzatzen dizuet. Norbaiti bururatzen al zaio modurik gure Euskal Herria maitea berpizteko eta etorkizunerako prestatzeko? 2008/01/23 - 23:59:03\nBi Txina Gezurra dirudi irudi hauek guztiak herrialde berean, probintzia berean, atera izana. Izan ere, Shenzhengo dantzalekua eta Guangzhouko tenpluaren artean 120 kilometro baino ez daude. Txina herrialde bat baino gehiago dela adierazten dute, batzuentzat oso azkar aldatzen ari dena, eta, beste batzuentzat, aldiz, askoz motelago. Tradizioa, modernitatea eta gehiegikeria eskutik doaz Txinan. Zalantzarik gabe, herrialde zirraragarria. 2008/01/23 - 23:59:02


Pentsioa pasatzea atzerrian bizi denean | Consumer\nPentsioa pasatzea atzerrian bizi denean\nEuropako legeek seme-alabei ordaintzeko bideak errazteko mekanismoak jasotzen dituzte\nSeme-alabei edo ezkontide ohiei elikadura-pentsioak ordaintzea zaila izan daiteke gurasoetako bat -edo anbiguoak- atzerrian bizi denean. Europako legeek esku hartzen duten epaitegien ordainbideak eta elkarreragina errazteko mekanismoak jasotzen dituzte, ordaintzen ez denean eta akordioak ez betetzeagatik egiten diren eskarietan. Bizilekua Europar Batasunekoa (EB) ez bada, egoera desabantailatsuagoa eta garestiagoa da. Hala ere, nazioarteko hitzarmen bat sinatu berriak (2013. urtean sartuko da indarrean) 32 estatuen mugetatik haratago hedatu ditu etekinak.\nEzkontzei buruzko datu berrienek adierazten dute urtero 2,2 milioi bikote ezkontzen direla EBn. Kopuru horretatik, 350.000 inguru mistoak dira. Baina Europako Batzordeak ezkontza horien zorteari buruz darabiltzan zifren arabera, perspektibak ez dira batere pozgarriak: nazioarteko ezkontzen dibortzio-tasak gora egiten du etengabe estatu kide guztietan, Portugalen eta Estonian izan ezik.\nUrtero 875.000 bikote inguru bereizten dira, eta horietatik ia 170.000 nazionalitate desberdineko pertsonek osatzen dituzte. Kasu horietan, auziak hainbat modutan eragiten die Europa osoko herritar askori. Bisitak modu programatu eta antolatuan antolatu behar dira, denbora eta diru gehiago eskatzen baitute, eta elikadura-pentsioen ordainketengatiko transferentziek kostu gehigarria izango dute, Europar Batasuneko kide den edo hirugarren herrialde bat den bizileku-herrialdearen arabera.\nParte hartzen duten herrialdeen arabera, dibortziatutako gurasoek onura desberdinak dituzte\nBaina, praktikotasunaz gain, eskumen judizialen auzia ere sartzen da. Ez ordaintzeagatik, epaitegiek esku hartzeagatik, bahiketengatik edo dibortzioa egin zen herrialdeko erabaki judizialetarako sartzeagatik egin beharreko ohartarazpenak dira, besteak beste, alderdietako bat atzerrian bizi denean argitu beharreko arazoak. Parte hartzen duten herrialdeen arabera, dibortziatutako gurasoek onura desberdinak dituzte eta zorte desberdina dute.\nEuropar Batasunean ohikoenak diren nazioarteko ezkontzak eta dibortzioak ondoko herrialdeetako edo lotura kultural estuko pertsonen artean gertatzen dira. Europako blokearen eskualde-integrazioak berak zenbait mekanismo bermatzen dizkie herritarrei, kasu horietan familia-nukleoaren haustura-egoera hobeto ulertzeko.\nEspainian banandu berri den aita bat Frantziara edo Alemaniara joan behar bada lan-kontuengatik, eta seme-alaben eta senar-emazte ohiaren mantenu-pentsioaren arduraduna bada, egoera erraztuko zaio bere betebeharrak betetzean. SEPA sistemak, banku-kontuak identifikatu eta baliozkotzeko estandar bakarrak, ez du atzerriko kontuetan egindako ordainketetan komisio berezietatik salbuesten, baizik eta Europako herrialde batean jatorrizko finantza-erakundearekin itundutako komisio-sistema bera mantentzeko aukera ematen dio. Azken batean, Frantziatik Espainian zuen kontu berarekin eta baldintza berdinetan jardun ahal izango du, eta, horrela, Frantziaren lekualdatzea garestiagoa izango da bere betebeharrak betetzea eta ez betetzea saihestezina izango da.\nBeste kasu bat da ordainagiriak herrialde batetik bestera helbideratzea. Helbideratutako zordunketa-tresna hori tresna erabilgarria da Europako nazioarteko dibortzioen kasuan: elikadura-kuota baten arduradunaren konturako edozein zerbitzu sorraraz daiteke bezeroak ezkontide ohia eta seme-alabak bizi diren herrialdean duen kontu pertsonaletik, komisio ezkuturik eta aparteko komisiorik gabe eta daten gainean segurtasunez.\nNazioarteko dibortzioetan, okerrena gurasoetako batek elikadura-betebeharrak ez ordaintzea da. Batzuk atzerrira joaten dira beren betebeharrak bete ez ditzaten. Erreklamazioak egiteko distantzia, eskumen judizial desberdinak, aldeetako bat ordaintzera behartzen duten epaietarako sarbidea, herrialde arrotz bateko salaketen baliozkotasuna eta abar dira sor daitezkeen arazoetako batzuk.\nBeste behin ere, prozesua desberdina da Europar Batasuneko herrialdeen artean. Nahiz eta horrek ez duen eskumenik familia-zuzenbidearen arloan legeak egiteko, hala nola dibortzioaren arloan, eta lege nazionalek egoera bakoitza arautzen duten, zenbait ekintza komunitario egin dira adingabeen elikadura-pentsiorako eskubidea, kasuen jarraipena eta epaien betearazpena bermatzeko. Lehenik eta behin, Europako Sare Judizialak, arlo zibilean eta komertzialean, estatu kideen lankidetza judiziala bermatzen du; izan ere, dokumentuak lekualdatzeko, frogak lortzeko edo salaketak jakinarazteko laguntza ematen du, eta hori gerta daiteke pentsioa ordaintzen ez bada, gero bahituta.\nGuraso batzuk atzerrira joan dira beren betebeharrak ez betetzeko\nBaina, gainera, EBko estatuek hitzarmenak sinatu dituzte elikagaien pentsiorako sarbidea bermatzeko. Horixe da Hagako Hitzarmena, Haurrentzako eta Familiako beste Kideentzako Elikagaien Nazioarteko Kobrantzari buruzkoa. Protokolo horiei esker, alde guztien eskubideak bermatzen saiatzen diren jarraibide argi batzuk ezarri dira. Besteak beste, hau zehazten du:\nElikadura-betebeharrak, seme-alabekin edo ezkontide ohiarekin, hartzekodunaren ohiko bizileku-egoerari buruzko legearen arabera arautuko dira.\nEzkontidearentzako elikadura-pentsioaren araberakoa bada betebeharra, bi aldeetako edozeinek eska dezake ezkontzarekin lotura handiagoa duen beste estatu bateko legea aplikatzeko.\nMantenu-hartzekodunari babesa emanen zaio ohiko bizileku-egoerari buruzko legeriaren babesean pentsioa lortu ezin duenean.\nErantzukizuna hirugarren herrialdeetan\nHirugarren herrialdeen kasuan ere aurrerapenak izan dira elikadura-pentsioen arloan, baina berriak dira eta 2013ko ekainetik aurrera aplikatuko dira. Horri dagokionez, apirilean sinatutako hitzarmen batek indartu egingo ditu EBk elikagaiei buruzko ebazpenak onartu eta betearazteko indarrean dituen arauak. Lankidetza administratibo eta judiziala hobetuko du, EBn hirugarren herrialdeekiko arau-multzo harmonizatua sortuz, hitzarmen honen alderdi kontratatzaile bihurtuko direnak.\nElikadura-betebeharrak hartzekodunaren ohiko bizileku-egoerari buruzko legeak arautzen ditu.\nEspainiako bikote bat banandu eta aita Kanadara joan da. Elikadura-pentsioa jasoko du semeak? Tresna berri horren arabera, Estatu Batuetako agintariak Europar Batasunekoekin elkarlanean arituko dira, aitak bere betebeharrak beteko dituela eta haurrak laguntza jasoko duela bermatzeko. Helburu nagusia da agintariek elikadura-pentsioak gauzatzen laguntzea eta zordunek EBtik irteteagatik beren betebeharrei ihes egiteari uztea. Halaber, agintari nazionalen arteko lankidetza-sistema bat ezartzen du, adingabeei laguntzeko kasuetan doako laguntza juridikoa ematen du, elikagaien betebeharrei buruzko ebazpen judizialak onartu eta betearazteko prozedurak barne hartzen ditu eta zordunak non dauden ez dakitenak aurkitzeko prozedurak bizkortzen ditu. Orain arte, horrelako prozedurek denbora asko behar izan dute, eta gauzatzea zaila zen.\nEstatu Batuek, Norvegiak eta Ukrainak dagoeneko sinatu dute hitzarmena; negoziazioan parte hartzen duten beste herrialde batzuek (Japonia, Txina, Errusia, Australia, Kanada eta Brasil, esaterako), berriz, EB eta AEB modu berean bideratzea espero da. ekimena berrestea.\nbereizketa dibortzio hijos-eu matrimonio-eu pensión-eu zaintza


LANGILEEN NAZIOARTEKO EGUNA — OROIMENA, ASKATASUN POLITIKOAK ETA LANGILE ANTOLAKUNTZA\nLangileriaren oroimen kolektiboak Maiatzaren Lehenari leku berezia gordetzen dio. Egun honen mende bat baino gehiagoko historian zehar azentua elementu desberdinetan jarri bada ere, sakoneko auzia langileriaren gaineko dominazioaren amaierari lotua egon da beti. Aurten, Langileon Nazioarteko Eguna COVID-19aren hedapena klase borrokaren joko-zelaia moldatzen ari den testuinguruan dator. Kaleen militarizazioa, errepresioa eta poliziaren inpunitatea gailendu dira azken asteotan, proletariotza guztia, zaharrenetatik hasita gazteenen - ganaino, obedientziara eta diziplina gogorrenera behartua izaten ari den bitartean. Gainera, birusaren aurrean burgesiak egin duen kudea - keta penagarriak milioika pertsonen osasuna eta bizitzak arriskuan jarri ditu. Egoera eta joera kezkagarriak dira, indar korrelazioa burgesiaren blokeen (une honetan batez ere bloke finantzarioen) aldekoa baita erabat eta berauek bere ordena mantentzeko edozertarako gai direla erakusten ari baitzaizkigu beste behin. Ez dirudi, oro har, langileriak kaleak hartzerik izango dituenik egun honetan, burgesiaren indar armatuek kontrolatzen baitituzte kaleak eta langileria politikoki zaur - garri baitago. Horren aurrean, Maiatzaren Lehen honetan, historikoki langileriak herentzian eman digun izpiritu iraultzailearen aldarria egi - tearekin batera, azentua askatasun politikoen auzian jarri nahi dugu, langile borrokaren elementu estrategikoa izango dela baiteritzogu.\nAskatasun politikoen auzia, guztiaren gainetik, langile mugimendua - ren printzipio orokor bati loturik dago ezinbestean: dominazio-harre - man ororen ausentziari, hain zuzen; hau da, opresio politikorik gabeko harreman sozialen gauzapenari. Zentzu horretan, askatasun politikoak dominazio kapitalistaren eta bertatik elikatzen diren subordinazio ere - du sozial guztien suntsipena adierazten du nahitaez. Printzipio bezala, beraz, singularrean ageri zaigu: Askatasun Politiko bezala. Alabaina, mundu mailako osasun-krisialdiaren aurrean, burgesiak langileriaren aurkako ofentsiba politikoa abiarazi du, kolpetik langileriaren eskubideak eta antolakuntzarako bitartekoak ezabatuz. Eta, jakin badakigunez, politikoki antolatu eta ekiteko aukerarik gabe langileriak ezin du programa komunistaren gauzapenerako pausorik eman. Horregatik, askatasun politikoek —oraingoan pluralean—, hau da, politika proletarioaren garapenerako askatasunen auziak, garrantzia estrategikoa dauka langileriarentzat.\nGauzak horrela, langile kontrolaren ordez, langileriaren gaineko kontrola areagotuko da COVID-19ak ireki duen koiuntura berrian. Horren aurrean, beharrezkoa deritzogu askatasunen aldeko borroka lehen lerroan jartzea: adierazpen askatasuna, biltzeko askatasuna, proletariotza zelatatu eta behatzeko kameren eta bestelako bigilantzia eredu modernizatuen (mugikor bidezkoa, satelite bidezkoa etab.) ezabapena, egiazko informaziorako eskubidea, polizia gehiegikerien eta beraien inpunitatearen amaiera, kaleen desmilitarizazioa, manifestatzeko askatasuna, protestarako eta grebarako eskubidea... Askatasun politikoak eskuratu, babestu eta uneoro horien eremua handitzen joan behar da langileria. Hori da, hain zuzen, sozialismoak inplikatzen duena; hau da, ez utopia abstraktu bat, baizik eta askatasunen handitze etengabea eta horien ezarpen erreala, termino ekonomiko, politiko eta sozialetan. Kontrara, estatu burgesean ez dago eskubide eta askatasunen bermerik, gizarteko eremu guztietan burgesiaren botereak agintzen duen momentutik, berau uneoro gainjartzen baita jendartearen eskubide murritzen eremuari. Aldea nabaria da: gizarte burgesean eskubideak burgesiak ematen ditu, oro har langile mugimendu indartsuen presioaren efektu gisa; aldiz, sozialismoak askatasunen eremua handitu eta babesten du printzipio gisa. Eskubideak efektu gisa jartzen diren gizartean, eskubide horiek behin-behineko izaera dute: murrizketaren edota zuzeneko ezabapenaren arriskupean gaude uneoro. Zentzu horretan, konfinamendua baino lehenago gehiengoaren askatasunen ukapena egiazkoa bazen (kontrol eta behaketa basatia, errepresioa, isun sistematikoak, lan- eta etxe-kaleratzeak, kartzelaratzeak, hizkuntz-eskubideen ukapena, diktadura ekonomikoa lanpostuetan eta horietik kanpo eta abar luze bat), birusaren zabalpenak muturreraino areagotu du egoera. Baina ez dezagula pentsa egoera pasakorra denik, tendentzia orokorrago bati erantzuten baitio esandakoak: krisi kapitalistak dakarren gizarte kapitalistaren berregituraketa testuinguruan, egiturazko aldaketa ekonomikoekin (proletarizazioarekin) batera, aldaketa politiko eta sozialak (askatasun politikoen murrizketa eta ezabapena) datoz.\nBurgesiaren botere blokeek topatu ahal duten etsairik handiena Alderdi Komunista da, hau da, erlazio sozial kapitalisten suntsipenerako antolatzen den proletariotza. Horrek, ezinbestean, ikuspuntu internazionalista geureganatzea eskatzen du. Izan ere, sozialismoak askatasun guztien baldintzarik gabeko defentsa egiten duen moduan, herri ezberdinetako langileen arteko elkartasuna bultzatu eta langileriaren interes unibertsalenaren aldeko borroka aldarrikatzen du. Gizarte kapitalistak beste behin inposatuko dizkigun miseria, obedientzia eta umiliazioaren aurrean, sozialismoak aukera bakarra izaten jarraitzen du: esan nahi baita, sozialismoa dela gizartea askatasunaren printzipioaren arabera antolatzeko aukera bakarra.


Iñaki eta Javier — dantzan.eus\nHemen zaude: Hasiera › Komunitatea › Aritz Ibañez Lusarreta › Iñaki eta Javier\nNahi bai, baina ezin oraindik guztiz bazterrean utzi irailaren 27ko bestondoa. Argazkiak batetik, bideoak bestetik, jendearen iruzkinak handik... baretuz doa kontua eta baretuko da guztiz noizbait.\nEdozein kasutan San Fermin Aldapakoaren egunean estreinatutako Ezpata-dantzaren karietara azken aste honetan jakin ditudan bi gertaera partitu nahiko nituzke testu hau irakurriko duten apurrekin. Lotsa pixka batekin partituko ere, ez baitut bonbo gehiagorik nahi, baina gertaera hunkigarriak izan direnez barrena husteko beharra nuen, protagonisten baimenarekin.\nEzpata-dantzan gaur egungo taldeko dantzariek parte hartu zuten, baina baita aurreko belaunaldietako zenbait dantzari zailduk eta baita dantzari gaztetxo batek. Kontatuko ditudanek dantzari zailduetan zailduenarekin eta gaztetxoaren anai are gaztetxoagoarekin zerikusia dute.\nJavier Urtasun Iruñeko udal dantza taldeko dantzaria izan zen XX. mendeko 70. hamarkadan, baina taldearekin harremanik ez du galdu eta Ezpata-dantzan parte hartzeko deia zabaldu genuenean, interes handiz etorri izan da entseguetara. Bera da Aldapako San Fermin egunean dantzan aritu zen dantzaririk beteranoena. 60 urte ditu. Tuteran ere dantzatu genuen Ezpata-dantza urriaren 10ean eta han izan zen berriz ere Javier. Arropa itzultzeko eguna jarri genuen aurreko astean eta penaz itzuli omen zituen bere arropak Javier-ek: "Ez dakizue zer pena hartzen dudan arropak itzultzen!". Aurpegi arraroz begiratuko genion, orduan aitortu zigulako izugarri disfrutatu zuela bere haurtzaroko kaleak - alde zaharrean jaio baitzen bera - dantzan zeharkatzen. "Gaur egungo dantzari gazteekin dantzan izugarri disfrutatu dut!" ere esan zigun eta akaso bere dantzari ibilbidean egunik zoriontsuena izan zela San Fermin-txikietakoa! Gogorra eginen zitzaiola beste urte bat itxaron behar izatea berriz ere ezpata-dantzari janzteko, eta horregatik itzultzen zuela arropa penaz.\nMikel Tristan gure txikien dantza taldeko dantzaria da. 12 urte ditu eta bera hautatu genuen ezpata-dantzarien taldeko Zerbitzaria izateko. Bere dantzarako pieza erakusten hasi ginen lehen entsaioan hiru gurutzetako muriska egin zuen patxada ederrean, begira geunden ginontzekoen harridurarako (inoz ez zen horrelakoetan saiatu, eta lehenegoan ttak!). Aldapako San Fermin-en egunean primeran bete zuen bere papera eta ia egun horretan bizitakoek futbola utz dezan balio duten (jejejeje).\nMikelek badu anai gazteago bat, Iñaki, 10 urtekoa eta gure txikien dantza taldeko dantzaria bera ere. Bere anaiaren entsaioak ikusi izan ditu, Ezpata-dantza estreinatu genuen egunean bere anaiarengandik gertu egon zen uneoro eta Tuterara ere etorri zen bere gurasoekin. Ordutik ensaiatzen ditu Buruzagiaren eta Zerbitzariaren zortzikoaren urratsak bere etxean, bera bakarrik, bere kabuz.\nBeste gauza askorengatik ere bai, baina hemen kontatutako bi bizipenengatik bakarrik, merezi izan du hartutako lanak!


Irius archivos - Reparamos tu caravana\nIlusion Irus 660 Autokarabana\nIlusion Irus 660 Autokarabana Share this InformaciónDatos técnicosDestacado Irus 660 autokarabana barruko banaketa oso aldakorra izateagatik bereizten da. Bikoteentzako edo bost kide arteko lagun taldeentzako ibilgailu aproposa da. Modelo honek ohe altxagarria eta errepidean bosgarren jarlekua sartzeko aukera eskaintzen du. Zazpi metro baino gutxiago luzera edukitzea ezaugarri erakargarrienetakoa du. Autokarabana hau bidaia luzeak egiteko erabat...\nIlusion Irius 670 Autokarabana\nIlusion Irius 670 Autokarabana Share this InformaciónDatos técnicosDestacado Irius 670 autokarabana banaketa klasikoa duen ibilgailu erdi integrala da. Jendeak harrera ona egin dio garajearen edukiera handiarengatik, albo bietatik sartzeko modukoa duena. Gainera badauka serieko ekipamendu osoa. Modelo honen aurrealdean dagoen ohe zabala puntu erakargarrienetakoa da. Bainugelaren espazioa ondo aprobetxatuta dagoenez, dutxa zabala eta bainuko osagai...\nIlusion Irius 730 Autokarabana\nIlusion Irius 730 Autokarabana Share this InformaciónDatos técnicosDestacado IRIUS 730 autokarabana banaketa klasikoa duen modelo erdi integrala da. Merkatuko ibilgailu erosoenetakoa da, izan ere, logelak espazio zabala dauka, dutxa eta bainua banatuta daude, armairu zabalak ditu eta autokarabanaren gainerako espaziotik bereizita dagoen jantzigela zabala dago. Hala, aparteko bi espazio sortu dira: batetik, jantoki eta sukaldearena;...\nIlusion Irius 740 Autokarabana\nIlusion Irius 740 Autokarabana Share this InformaciónDatos técnicosDestacado Ilusion Irius 740 autokarabana oso moldagarria den ibilgailua da. Bertan, familia abenturazaleek bidaiak oso modu berezian gozatzeko aukera izango dute. Erdi integrala da eta atzealdeko diseinuarekin banatutako bi ohe zabal izan ditzake (2x0,9 m) eta familiako ohetzar bihurtu daitezke (2x2,30 m). Gainera, kide ugariko familientzat ohe altxagarria...\n¡¡ ESTAMOS ABIERTOS!!\nOFERTAS DE REAPERTURA:\nTODO EL VERANO EL ALQUILER DE AUTOCARAVANA A PRECIO DE TEMPORADA BAJA\n50% DE REBAJA DE LA FRANQUICIA EN GOLPES DE CARROCERÍA\n5% DE DESCUENTO EN TOTAL FACTURA PARA REPARACIONES DE TALLER O TIENDA DE RECAMBIOS\nDESINFECCIÓN DEL VEHÍCULO EN LA RECEPCIÓN Y ENTREGA CON GENERADOR DE OZONO\nLIMPIEZA CON VAPORIZADORES CON SOLUCIONES VIRUCIDAS Y BACTERICIDAS\nTODA NUESTRA PLANTILLA DISPONE DE EPIS Y GELES HIDROALCOHÓLICOS\nCONTROL TEMPERATURA DE LA PLANTILLA Y DE LOS CLIENTES\nTALLER 688 899 800


Liriodendron tilupifera-rekiko interesa duela gutxikoa da, bere jatorria haritz amerikarra erasotzen hasi den tintaren gaixotasunean dago eta azken honen ordezkaria da egoera emankorretako baso-berritze ekoizleetan.\nSequoia Sempervirens eta Cryptomeria japoniarra\nEspezie hauek, aspaldidanik aldatzen hasi zirenetik, Gipuzkoako basojabeek gogoko dituzte hazkunde azkarrak, gaixotasunekiko erresitentziak eta kostaldeko lurzoru aretsuetan duten emankortasun onak erakarrita.\nGure lurraldean haritz kanduduna (Quercus robur) itsas mailatik 800 metro bitarteko altitudean kokatzen da, batez ere hegoaldeko aldeetan, orain mende asko egungo nekazal eta abeltzaintza kokalekuak betetzen zituzten basoetako espezie adierazgarria zen. Nahiz eta lurzoru emankor eta hezeak exijitu, oso buztintsuak ere jasan arren, gune elkorragoak baso-berritzeko ere erabil daitezke, zalantzarik gabe beraietan garapen apala izango du baina jatorriko landaretza berregituratzeko lagunduko du.\nBeraien artean garrantzitsuena Quercus rubra da, bere hazkunde nabarmenagatik egur ekoizpenerako erabiltzen da. Ondorioz itsasoaren mailatik 600 metrora bitarteko guneetan koka daitezke lurzoru sakon, emankor eta hezeetan, baina ez putzutsuetan eta ahal izanez gero laiotz edo hizotz berantiarreko arriskua duten guneetatik kanpo.\nPinus pinaster atlantiar azpiespeziea, frantziar Landetako baso-berritzeetan gehiengo handi batez koniferorik erabiliena da.


"Emakumeen aztarnak. Amurrioko Memoria Historikora Hurbilketa (1940-1975)" liburuak Amurrioko 17 emakumeren bizipenak biltzen ditu\nProiektu hau, Udaleko berdintasun arloak bultzatutako ‘Amurrioko Emakumeen Memoria Historikoa Berreskuratzeko Ikerketa bekatik’ sortu da.\nMartxoak 3: Berdintasunaren aldeko standa. 11:00etan, ekoizleen merkatuan. Maskara moreak banatuko dira. Ekintza hori Sartu Alavaren eskutik etorriko da, Arabako Foru Aldundiak eta Europako Gizarte Funtsak diruz lagundutako Oinez programaren barruan.\nMartxoak 10: Zineforuma “La fuente de las mujeres” Nagusi Etxean 18:00etan.


Energia berriztagarrien aldeko ikastolen apustua | Aldizkaria\nIKASTOLA 237 > orientazioa > Energia berriztagarrien aldeko ikastolen apustua\nEnergia berriztagarrien aldeko ikastolen apustua\nIkastolen Elkarteak eta Goiener kooperatibiak lankidetza hitzarmena sinatu dute\nIkastolek kontsumitzen duten energia elektrikoaren %100 berriztagarria izatea; horixe da ikastolen apustua eta horri begira izenpetu dute lankidetza hitzarmena Ikastolen Elkarteak eta Goiener energia berriztagarrien sorkuntza eta kontsumo kooperatibak. Klima larrialdi egoera honetan, ezinbesteko urratsa da.\nIkastolen Elkarteak eta Goiener kooperatibak lankidetza hitzarmena sinatu zuten, iragan abenduaren 12an, Donostian, Ikastolen Etxean. Beronen bitartez, ikastolek kontsumitzen duten energia elektrikoa %100 berriztagarria izan dadin nahi da, eta era berean, kontsumo arrazional eta eraginkorrena izan dadin lortzea. Hitzarmena Koldo Tellituk eta Maria Arretxek izenpetu zuten, Ikastolen Elkartearen eta Goiener kooperatibaren izenean.\n“Kooperatibagintzan sinesten dugu, ekintzailetza kooperatiboan, herritarrengandik hurbilen dagoen erakundetze moduan eta lan egiteko eran”, azaldu zuen Tellituk, hitzarmena izenpetzeko orduan. “Elkarlanean sinesten dugu, ikastolen artekoan bezala, gizarteko beste hainbat arlotan ere bai”. Adierazi zuenez, ikastolak kontziente dira beren inpaktuaz, beren eraginaz, herri mailan bezala eremu zabalagoetan ere, har ditzaketen erabakietan.\nHorrelako erabaki bat da Goiener kooperatibarekin egin duten hitzarmena. Beronen bitartez, Ikastolen Elkartetik, ikastolak bultzatuko dituzte kontsumitzen duten energia %100 berriztagarria izan dadin, eta ahal dela, energia hori ekoizteko bideak ireki ditzaten. Dagoeneko Hegoaldeko hainbat ikastolak ere egin dute hitzarmena Goienerrekin, hamaseik, zehazki; beste batzuek azterketa egiteko eskatu diote, eta beste batzuk ere interesatu dira egitasmo honetaz. Ikastolen Etxean bertan ere ari dira azterketa egiten Goienerrekin. Ipar Euskal Herrian, berriz, Enargia kooperatibarekin ari dira energiaren gaineko lankidetza hau egiten.\nZergatik erabaki hau? “Ingurumenaren aldeko keinu esanguratsu bat delako”, azaldu zuen Tellituk. “Hezkuntza eraldatzen ari garela diogu ikastolok, baina hezkuntza eraldatzen, zertarako? Gizartea ere eraldatzeko. Klima larrialdi garai hauetan, ezinbestekoa da ingurumenaren aldeko ekimenak biderkatzea, eta gure apustua da ekimen horietan parte hartzea”, gaineratu zuen.\nZergatik Goienerrekin? “Goiener, gu bezala, kooperatiba bat delako. Ez du ibilbide luzea, 2012an sortu baitzen, baina zazpi urteotan erakutsi digu eraldaketa horretan eragile dela, eta eraginkorra, hamar mila bazkidetik gora ditu eta”, esan zuen Ikastolen Elkarteko lehendakariak, eta hau gaineratu zuen: “Ingurumenaren aldeko apustua egin duelako ere bai, argindarraren ahalik eta kontsumo arrazional eta eraginkorrena bultzatzen duelako, subiranotasun energetikoa berreskuratzeko helburua duelako, energia kontsumotik sorkuntzarako jauzia ere egin duelako…”\nSubiranotasun energetikoa berreskuratzea xede\nEnergia, batik bat elektrikoa, egungo gizarteetako oinarrizko ondasun bilakatu da, ura edo elikagaiak bezain beharrezkoa. Goeinerren xedea hiritarrek oinarrizko ondasun honekiko kontrola berreskuratzea da, honen garrantziaz jabetzea, energiaren kontsumo arduratsu eta iraunkorra bultzatuz.\nGoienerrek subiranotasun energetikoa berreskuratu nahi du egun sektore elektrikoan liberalizatuta dauden esparruetan sartuz: merkaturatzean (energia erosketa) eta sorkuntzan. Irabazi asmorik gabeko kooperatiba izanik, elektrizitate berdea merkaturatuz lorturiko etekinak kooperatibara itzuliko dira berriz, eta bazkideek erabakiko dute batzarretan zertara bideratu diru horiek. Era berean, bazkideek sorkuntza berriztagarriko egitasmoetan inbertitu ahal izango dute, kooperatibak berak kontsumituko lukeelarik ekoizpen hori.\nDagoeneko Hegoaldeko hainbat ikastolak ere egin dute hitzarmena Goienerrekin, hamaseik, zehazki; beste batzuek azterketa egiteko eskatu diote, eta beste batzuk ere interesatu dira egitasmo honetaz. Ipar Euskal Herrian, berriz, Enargia kooperatibarekin ari dira energiaren gaineko lankidetza hau egiten


Kandido Mitxelena Azpeitiko zinegotzi ohia hil da - Urola Kostako Hitza : Urola Kostako Hitza\nKandido Mitxelena Azpeitiko zinegotzi ohia hil da\nMitxelena, 2012an eman zioten sariarekin. (Uztarria)\nAzpeitiko Eusko Alkartasunak idatzi hau plazaratu du, hil berri den alkarkidea gogoan:\n“Kandido Mitxelenak bat-batean utzi gaitu, baina gure bihotzean gordeak gelditu dira Azpeitiarekiko zuen konpromisoa, kirol mailan egindako lan izugarria eta, batez ere, Eusko Alkartasuneko militante moduan izandako ibilbidea. Azpeitiko Udalaren zinegotzi izateaz gain, EAren herriko antolakuntzan lan oparoa egin zuen, bere eskuzabaltasunak ez zion ezetz esaten uzten laguntza behar zen bakoitzean.\nAbertzale zintzoa, Euskal Herria maite zuen gizona eta euskaldunon askatasunaren alde luzaro etengabe lanean aritu den alkarkide fina.\nLaster arte, Kandido”.\nMitxelenaren omenez, berriz, honako gutun hau igorri dute Eneko Etxeberria Azpeitiko alkateak eta Estitxu Elduaien zinegotziak, Handia izango da utziko duzun hutsunea izenpean.\n“Eguna joan eguna etorri, oso gutxitan egiten zenuen huts igerilekuko goizeroko hitzordura: gimnasiora igo, zeure zirkuitua egin eta ingurukoekin berriketaldi eta hizketaldi umoretsuak uzten zenituen, eguna joan eguna etorri. Handia izango da utziko duzun hutsunea, Kandido Mitxelena, handia benetan, Mitxel.\nGure igerilekuak eta kirol esparruak bereziki oroituko zaitu, baina baita gainerako guztiek ere. Bizi zalea zarelako, jende artekoa, lagun artekoa, hizlaria eta umoretsua. Makina batek jan eta eskertu ditugu zuk prestatutako jakiak. Bizitzea mugarik gabe ulertzen zenuen. Gaur bertan Iruñera joateko hitzordua jarria zenuen, eta huts egin behar derrigorrez. Handia izango da utziko duzun hutsunea, Kandido Mitxelena, handia benetan, Mitxel; baina zure oroimenarekin betetzen saiatuko gara”.


Laborantxa - Üngüramena - Page #110\nAzkorriaren bostgerren negüa\nAzkorria kooperatiba eta beren gazna ezagützen hasi gira Xiberoan. Ez da beharbada hain ezagün gazna horren egilea, edo "maître fromager" delakoa... ata, bere jakintza eta tekniken arabera dü gustüa Azkorriako gaznak. Arnaud Rodriguez eta bere ofizioa hobeki ezagütü nahian, goiz batez bijitaz joan gira Muskildirat.\nArnaud Rodriguez bere neskatila lagünarekin ari da lanean gaznatzeko gela beroan, eta düala güti heltü den Daniel Erbin ere bai. Lehen gaznen ekoiztetik egün artinoko lanak aipatü dütügü gazna egilearekin.\nEntzün erreportajea :\nEta xehetarzün haboro Azkorriaren web günean.\nArgazki haboro ikusteko, klika heben pean "haboro irakurri"\n2009 Abendua 11\nOndarkintegia eginen da\nSarrikota-peko ondarkintegi xedea aitzina eramanen da, Bil ta Garbi sindikatak hala deliberatü ondoan. Iragan astean, Xiberoako herri alkargoaren bilküran horren berri eman züan Dominique Carrere sindikateko lehendakariak, bena sarrikotarrak jakinean beitziren, saldoan joan dira beren ezadostarzünaren erakustera.\nHorra eztabaiden zati bat, Mixel Etxebestekin :\nGeian sartzeko, entzün Dominique Bosq ondarkintegiaz :\nPrefosta, Sarrikota-peko herritar zonbait (40 bat ziren herri alkargoaren bilküran) eta herriko etxea kontre agertü dira lehenago bezala, eta oraikoan, mehatxüka hasi dira. Ondarkintegia eginen den günea Sarrikotatik 3 kilometretan da, eta harat joaiteko, herriaren bide batetarik iragan beharko düe Bil ta Garbiko kamiuek. Bide hori trabatüko düela erran düe iragan asteko bilküran. Dena den afera hontan azken hitza prefetak dü ükenen.\nXehetarzün haboro Dominique Carrere Bil ta Garbiko teknikalariarekin :\n2009 Abendua 01\n200 laborari ez dira aski izan\nAstelehen hontan (azaroaren 30) berrehün laborari bildü dira Chaumes gaznakagian 2009/2010 ikasurteko behi eznearen negoziaketan indar erakustaldi baten egiteko. Negoziaketak iragan astean hasi ziren eta laborariek berriz ere beren arrenkürak agertü dütüe Maulen. Delegazio bat sartü da züzendaritzarekin xüxenka negoziatü nahian bena ez düe nahi züena kausitü. Laborariek prezioa goratü nahi züen prefosta, bena Chaumes-eko züzendaritzak ez : laborariek galtatzen züen 1000 ezne pinta 1077 euroetan eta gaznakagiako züzendaritzak apaltü nahi züan 1024 euroetara.\nEntzün Philippe Petit, intersindikaleko kidea (argazkian esküinean) :\n2009 Abendua 10\n2009 Azaroa 06\nChaumes gaznategiak laborariak galtzen ?\nBiarnoko APLI alkarteko laborari talde batek bi bilküra egin dütü Chaumes gaznategiko züzendariekin, azkena asteazkenean (azaroaren 4) berean, baldintza düinen galtegiteko. Prezio goragoa galtegiten düe prefosta, xüxen erraiteko 400 euro tonakal oraiko 265 euroen partez. Hortaz gain, ekoizpen kostüa ere kontüan hartürik izan dadin galtegiten düe, bai ete "flexibilité" eta "contractualisation" delakoen eküratzea. Bena laborarier bürüz zirenek (Chaumes-eko bürüak) ez dütüe baldintzak honartü. Ondorioz, Biarnoko laborari horiek beste erosle bat txerkatzen düe, eta Mauleko gaznategia üzteko püntüan dira.\nEntzün Serge Estanguet, Escouteko laboraria :\nLaborariak kexü FDSEArekin\nLaborantxan algar etxekitzen\nLarrainen eskola okupatzen !!\n2022 Ekaina 24Hezkuntza\nEskola püblikoa elebidünetik murgiltze sistemalat igaiteko Larraineko etxeko ta herritarrak eskolara sartu dira eta gela oküpatü düe. Igaran urteaz geroz ez düe arrapostü mikorik ...\nPübliko desberdinekin lanean ari dira Uztaroko aita semeak !\n2022 Ekaina 23Kultura\nCaminante alkartearekin alkarlanean erauntsi düe Uztaro eta Patxi Laskaraiek. Alkarteak psikikoki arrenkürak dütüen haurrer eta gehitier batzarri egiten deie bere 30 egoitzetan Lan...\nArgia mauleko kolegioa oküpatürik da goiz huntan!\n2022 Ekaina 23Hezkuntza\nArgia mauleko kolegioa oküpatürik da goiz huntan! Goiz huntan aitetamen ganat hüllantü gira: (audio)/images/audio/erreportaje kolegioa argia 220623.mp3(/audio)...\nXiberoko Botza irratia behazaletarik hüilantü nahian\n2011 Ekaina 06Berri llabürrak\nXiberoko Botza Irratia osagarri honean da eta behazaletarik hüilantü nahi da orano ere ! Hona zer ohart etxekitzen ahal ...\nMaasaï kültürak badü zer irakats!\n2019 Ekaina 06Politika\nGatazken konpontzeko Maasaï metodoa mündü orotan famatürik da; bestalde feminismoaz, bortükaz eta espiritüalismoaz ere i...


Urte bukaerarako hasiko dira Azpeitiko Esklabak-Iturtzulo eremuko etxeak eraikitzen - Urola Kostako Hitza : Urola Kostako Hitza\nJosu Labaka zinegotzia, Nagore Alkorta alkatea eta Leire Goenaga zinegotzia Esklabak-Iturtzulo eremuan. (Julene Frantzesena)\nObrak exekuzio fasean direla eta, gaur, asteazkena, xehetasunak emateko prentsaurrekoa eskaini dute udal ordezkariek, eta Nagore Alkorta alkateak azaldu duenez, hamar milioi euroko obra da lizitatuko dutena. “Udalarentzat pauso garrantzitsua da obrak esleipen fasean sartzea, aurreko agintaldiko erabakiak exekutatzen hasi garela esan nahi duelako”. Horrez gain, azaldu du etxebizitza publikoen eskaintza egitea oinarrizko eskubide bat bermatzeko beste neurri bat dela: “Herritarrak Azpeitian geratzea nahi dugu etxebizitza babestuen politikak sustatuta. Babestutako etxebizitzek eragina dute familien ekonomian, eta beraz, etxebizitza publikoen eskaintzarekin herritarren bizi kalitatean eragitea da”.\nJoan zen uztailean itxi zuten babestutako eta udal sustapeneko etxebizitzen lehen faseko zozketan izena emateko epea, eta 408 herritar inskribatu ziren –zozketa joan zen urtarrilean egin zuten–. Zenbaki horrek erakusten du, Alkortaren arabera, herrian etxebizitza beharra “nabarmena” dela. Horri lotuta, behar horri erantzuten jarraitzeko asmoa duela jakinarazi du udalak, eta ordezkariek adierazi dute bigarren fasean eraikitzeko asmoa duten 67 etxebizitzen zozketa egin aurreko lanetan murgilduta dabiltzala. “Gaur-gaurkoz ezin dugu askoz infomazio gehiago aurreratu, baina irailean emango ditugu bigarren faseko etxebizitzen proiektuaren gaineko xehetasunak”.


Nafarroa Xtrem: Lopez 45.a luzean eta Ganboa 15.a ertainean - Sakana - Guaixe.eus\nNafarroa Xtrem: Lopez 45.a luzean eta Ganboa 15.a ertainean\nGuaixe 2019-05-01 14:39\nGuztira 1.100 korrikalari lehiatu ziren larunbatean Zubirin jokatutako Nafarroa Xtrem mendi lasterketan. 68 km-ko proban Jose Julian Lopez altsasuarra 45.a sailkatu zen eta 33 km-koan Aritz Ganboa 15.a iritsi zen helmugara\nLarunbatean 1.200 korrikalarik baino gehiagok parte hartu zuten Zubirin antolatutako Nafarroa Xtrem (NX) mendi lasterketan. Bost modalitateren artean aukeratu zuten korrikalariek: NX68 km, NX33 km, NX33 km Bikoteka, NX21 km eta NX33 km+21 km.\nProba gogorrena NX68K izan zen, 68 km eta 4.000 m desnibel positibokoa. Guadalajarako Campillo de Ranasko Sergio Tejerok eta Salamancako Navasfriasko Alvaro Ramosek elkarrekin egin zuten ibilbidea eta aurreko errekorra apurtu zuten. Tejero izan zen lehena (7:04:06) eta Ramos bigarrena, denbora berean. Emakumezkoetan Abadiñoko Silvia Trigueros gailendu zen (8:48:36). Jose Julian Lopez altsasuarra 45.a iritsi zen helmugara (8:53:22), lehen sakandarra.\nNX33K proban sakandarren parte hartze handiagoa izan zen. 33 km eta 1.890 metroko desnibel positiboa zuen lasterketa oso estua izan zen eta, azkenean Imanol Larrañaga azkoitiarra (2:50:15) gailendu zitzaion Raul Amatriaini (2:54:59). Emakumezkoetan Amaia Amantegi bizkaitarrak irabazi zuen (3:20:39). Aritz Ganboa arruazuarrak proba bikaina egin zuen eta 15.a iritsi zen helmugara (3:10:04). Bikotekako sailkapenean Jokin Bereziartu eta Javier Gasanz laugarrenak sailkatu ziren (3:30:35) eta Arkaitz Munarriz eta Ioana Lopez 20.ak (4:25:41).\nSakandarrak Nafarroa Xtrem lasterketan\n68 km (4.000 m. desnibel +)\n1.Sergio Tejero (Guadalajara) 7:04:06\n45.Jose Julian Lopez (Alts.) 8:53:22\n317.Ruben Garcia (Alts) 13:18:43\n33 km (1.890 m. desnibel +)\n1.Imanol Larrañaga (Azkoitia) 2:50:15\n15.Aritz Ganboa (Arru.) 3:10:04\n31.Aritz Munarriz (Etx.) 3:22:14\n45.Jokin Bereziartu (Alts) 3:30:35\n46.Javier Gasanz (Alts) 3:30:35\n55.Mikel Satrustegi (Arru.) 3:34:06\n145.Ibon Ubeda (Etx.) 3:59:45\n226.Arkaitz Munarriz (Etx.) 4:25:41\n227.Ioana Lopez (Etx.) 4:25:42\n319.Juan Carlos Cano (Alts) 5:04:00\nKirola Altsasu Arruazu Etxarri Aranatz


Barkoxtarren maskarada Zalgizen –\nEntzun dudanez, hurrengo emanaldia agorrilaren 28an, larunbatarekin, egiteko asmoa dute Gameren eta irailaren hastapenetan beste hainbat herritan eginen omen dute. Ene zorion beroenak antolatzaileei eta parte hartzaile guzti-guztiei, izurrite urte honetan, maskarada ederra egiten eta eskaintzen jakin baitute.\nBarkoxe beti haboxe!!! Biba barkoxtarrak eta biba maskarada!!!\nHerritarrak muneiñak dantzatzen\nUrruñan, 2021eko agorrilaren 17an\nBarkoxtarren maskarada Zalgizen Barkoxtarren maskarada Zalgizen Barkoxtarren maskarada Zalgizen\nBarkoxe, Barkoxtarren maskarada Zalgizen, inauteriak, inoteak, maskarada, maskaradak, xiberoa, zalgize, Zuberoa\nZer duzu buruan “Barkoxtarren maskarada Zalgizen”-ri buruz\nJosu Lavin 2021-08-29 12:26\nEta viva çu! Honelacoac idazteagatic.


Ura eta bizia, non eta Marten! Aspaldi hasitako bilaketaren kronika laburtua - ZientziaEus\nUra eta bizia, non eta Marten! Aspaldi hasitako bilaketaren kronika laburtua\n2005/02/23 Galarraga Aiestaran, Ana - Elhuyar Zientzia\nMartek betidanik erakarri ditu gizon-emakumeak. Ikusteko moduan dagoenean, gauez erraz bereizten da zeruan, beste planeten eta izarren aldean kolore gorrixka duelako. Koloreaz gain, ordea, baditu beste berezitasun batzuk, eta horietan oinarrituta hamaika ipuin eta uste zabaldu dira. Adibidez, askok egin dute amets Marten dagoen urarekin. Izan ere, urak bizia dakar, eta Marten ura badago litekeena da bizia egotea... Ideia hori hain da zirraragarria, ezen gizakiak mende bat baino gehiago baitarama ura bilatzen planeta gorrian.\nMars Express Marteren inguruan orbitatzen.\nMarteko urari buruzko lehen aipuak 1870 ingurukoak dira. Giovanni Schiapparelli astronomoak teleskopioaren bidez Marten ubideak ikusi zituela adierazi zuen. Horrek zenbait astronomiazaleren imajinazioa piztu zuen, eta ubide haiek izakiak egindako ubide artifizialtzat hartu zituzten.\nUbide-itxurako egituretan oinarrituta Marten bizidunak zeudela esatea gehiegitxo iruditu zitzaien astronomo zuhur eta zentzudunei, baina ubideak egon bazeudela frogatu zuten hurrengo urteetako behaketetan. Dena dela, ura kudeatzeko ubideak egiten zituzten izaki adimendunen ideia ez zen guztiz desagertu, eta 1895ean, Percival Lowell astronomoak berriro sustatu zuen uste hura, hark ere ubide-sare konplexu bat ikusi zuela adierazi baitzuen; eta itxura guztien arabera, artifizialak omen ziren.\nHamarkada dezente iraun zuen ubideen jatorriari buruzko eztabaida hark. 1960-1970eko hamarkadetan Martera inguratu ziren espazio-ontziek, ordea, erabat gezurtatu zuten ubide artifizialen kontua. Marte ez zegoen urez gainezka, ura alde batetik bestera eramateko ubide-sarerik ez zegoen inon. Aitzitik, Lur planetako basamortuen tankera zuen Marteko zoruak.\nMarte=basamortua? Ez, eskerrik asko\nEndurance kraterraren zati honetako egiturek ere urak egindakoak dirudite.\nHala eta guztiz ere, astronomoek ez zuten etsi. 1970eko hamarkadatik 1990era bitartean, Martetik hurbil igarotako espazio-ontziek Marteren azalaren irudiak jaso zituzten. Eta han zeuden teleskopio bidez ikusitako ubideak! Ubideen antzeko egiturak bakarrik ez, bestelako egitura berezi batzuk ere bazeuden. Egitura haiek nola sortuko ote ziren asmatzen hasi orduko, uraren hipotesia bururatzen zitzaien ikertzaileei. Hain zen tentagarria... eta, gainera, hain ondo egokitzen zitzaion Marteren azalean ikusitako egitura geologikoei...\nOnartu beharra zuten, hala ere, ez zutela ur-tanta bat bera ere sumatu. Marteko atmosferaren dentsitatea Lurrarenaren % 1-ekoa da gutxi gorabehera; hortaz, nolabait esateko, meheegia da ur-molekulei azalean eusteko. Azaleko egiturek, ordea, noizbait ur ugari egon zela salatzen zuten. Nola sortu ziren bestela? Itxura guztien arabera, inoiz uholde handiak izan ziren, lakuak egon ziren eta Ipar hemisferioan agian baita ozeano bat ere. Horien guztien arrastoak topatu zituzten astronomo saiatuek espazio-ontziek bildutako irudietan.\nOlympus mendia eguzki-sistemaren sumendi garaiena dela uste dute astronomoek.\nArrasto denak, ordea, zeharkakoak ziren, ez zuten proposamenak egiaztatzeko froga bakar bat ere. Hortaz, zientzialariek zalantzarako tokia zuten, eta bestelako aukerak ere aztertu beharra zeuzkaten. Adibidez, litekeena zen izoztutako karbono dioxidozko jarioek egitea kanalak, edo laba arin batek, edo izotz-lasterrek... Auskalo! Aukera horiek ere egituretan oinarritzen ziren, eta, uraren hipotesiarekin gertatzen zen bezala, ez zuten froga eztabaidaezinik.\nZorrotz begiratu, eta putzuak eta lohia antzeman\nMarteren gaineko ikerketek aurrera egin zuten, eta 2002an Mars Global Surveyor espazio-ontziak ordura arteko begiratu zorrotzena bota zion Marteren azalari. Ikusi zuenaren arabera, bazirudien ura arroiletatik eta kraterretatik iragazten zela eta trokarteak eratzen zituela. Ez duela 4 milioi urte, baizik eta iragan hurbilean edo akaso baita orduan bertan ere. Planetaren azalean ur-putzuak egon zirela zirudien, eta, agian, noizbait egon ziren kondizio egokiak bizidunak sortzeko eta irauteko. Baina baldintzazko eta ahalerazko esaldi gehiegi zeuden zientzialarien ahotan. Eszeptikoek arrazoi ugari zituzten beharbada urik ez zegoela sinesteko, ez orain eta ez lehen.\nOpportunity ibilgailuak berak utzitako arrastoen irudiak jaso zituen 2004ko abenduan.\n2004ko martxoan, lehenengo aldiz zuzeneko zantzuak jaso zituen NASA ren Opportunity ibilgailuak. Nonbait, inguruko arrokak ur likidoarekin kontaktuan egon zirela frogatzen zuten ebidentziak aurkitu zituen ibilgailuak lur hartu zuen lekuan, Meridiani Planum-en, alegia. Zein ziren, baina, ebidentzia ustez ukaezin haiek?\nFrogak hiru motatakoak ziren: kimikoak, morfologikoak eta mineralogikoak. Arroketan zeuden zulotxoek frogatzen zuten han gatz-kristalak egon zirela eta disolbatu egin zirela; hematite mineralaren esfera perfektuak uretan sortuak ziruditen; eta uretan bakarrik sortzen den mineral bat, jarosita, identifikatu zuten arrokan.\nHubble teleskopioaren hurbileko begirada.\nNolanahi ere, horiek eratzeko nahikoa da ur pixka bat; hau da, hortik ezin zen ondorioztatu inoiz itsasoak edota errekak egon zirenik. Marteko arroketan are zorrotzago begiratuta, ordea, konturatu ziren arroken gaineko harea-geruzak hartzen zuen itxura ez zela nolanahikoa. Hain zuzen ere, ez zeukan zerikusirik Lurrean haizeak eratzen dituen dunekin. Aldiz, izugarrizko antza zeukan uhinek edo ur-lasterrek sortzen dituzten egiturekin. Ondorioa: Opportunity zegoen toki hura noizbait urez estalita egon zen, beharbada sakonera txikiko itsaso bat zegoen han. Hori NASAren arabera.\nUr likidorik ez. Oraingoz\nHorrela ikusten dira Lurra eta Ilargia Martetik.\nAzken hilabeteotan, Opportunity ibilgailua Endurance izeneko kraterrean ibili da, eta han ura egon zela erakusten duten zantzu ugari bildu ditu. Ez omen dago beste azalpenik topatu dituen egiturak eta materialak nola sortu diren argitzeko. Gainera, eremu hori luzaroan egon omen zen urpean, antza denez, uraren eraginez eta denboraren poderioz eratu baitira kraterreko jalkin-geruzak.\nUr likidorik , ordea, ez dute inon topatu. Ba ote dago? Baikorrenek erantzuna aurten jasotzea espero dute. Izan ere, Europako Mars Express espazio-ontziak duen MARSIS radarrak aurten bukatu beharko luke Marteren mapa. Radar hori kilometro bateko sakonerara iristen da. Hortaz, laster jakingo dugu geruza freatikoan ur ugari dagoen, edo ur-poltsa txikiak, edo batere ez... Hala eta guztiz ere, horrek ez du argituko bizidunik ote dagoen. Galdera potoloenak, beraz, bere horretan jarraituko du, batek daki noiz arte.\nInoiz egon zen bizirik Marten? Badago gaur egun izakirik planeta gorrian? Hurrengo misioek galdera horri erantzuten lagunduko dute agian.\nESAk 2001ean jarri zuen martxan Aurora egitasmoa. Helburua eguzki-sistema roboten eta gizakien bidez esploratzea da, eta horren barruan dago Exo-Mars programa.\nAzal azpian arakatzeko ahalmena duen radarra da. ESA Europako Espazio Agentziaren Mars Express espazio-ontziaren barruan doa, eta azalaren azpian urik ote dagoen argituko du.\nMars Express-ek Marteren inguruan orbitatzen urtebete daraman arren, MARSIS ez dute oraindik martxan jarri. Nonbait, ordenagailuz egindako simulazioetan ikusi dute radarraren masta luzeak, bidean mugitu egingo denez, beste tresnei kalte egin diezaiekeela. Kalkuluak egin dituzte, eta martxoan abiaraziko dute. Ordura arte itxaron behar lehen datuak jasotzeko!\nInoiz Marte orbitatu duen espazio-ontzi handiena bidali nahi du NASAk aurtengo abuztuan. 2006an iritsiko da Martera, eta bi urte emango ditu haren inguruan, jira-biraka. Denbora horretan, Marteren % 1ean jarriko du arreta, eta zati horren mapa zehatza egingo du, 30 cm-ko bereizmenarekin, alajaina! Bide batez, Marteko mineralogia, klima eta eguraldia ere aztertuko ditu, eta azal azpian ura badago hautemango du. Hurrengo misioek lur non hartu behar duten ere aztertuko du.\nMarte han bertan ikertzen ari diren arren, ez diote Lurretik behatzeari utzi.\nNik Szymanek/Hawaiiko Unibertsitatea\nNASAk Marten laborategi moduko bat ezarri nahi du, eta 2007an abiatuko duen misio horrek helburu hori du: azterketa zehatzak egitea Marteren azalean. Horretarako, tresna- eta gailu-piloa jarriko ditu han. Besteak beste, metro-erdiko sakoneraraino zulatzeko tresna bat, eta baita laginak identifikatzekoa ere.\nNahiz eta Phoenix-en zeregina ez den bizia bilatzea, molekula organiko konplexuak topatuz gero, identifikatu egingo ditu. Mikroskopio optiko bat eta atomiko bat ere baditu, eta horiei esker bizidunen arrastoak edo fosilak aztertu ahal izango ditu. Baldin badaude, noski.\nEgitasmo hau ere NASArena da, eta 2009rako ari dira prestatzen. Orain Opportunity eta Spirit ibilgailuak dituen bezala, orduan ere beste bi ibilgailu eraman nahi ditu Martera, baina misioa luzeagoa eta sakonagoa izango da. Aurrez ondo aukeratuko dute non ibiliko diren ibilgailuak, biltzen dituzten datuak ahal den esanguratsuenak izan daitezen. Eramango dituzten tresnen artean, espektrometro aurreratu bat izango dute; horri esker, metanoa nola sortzen den jakitea espero dute...\nBatzuek gizakia Marten egotearekin egiten dute amets.\nESAren egitasmoa da, eta, horren bidez, bai zerutik bai bertatik bertara aztertu nahi dute Marte. Horretarako, espazio-ontzi batek Marteren inguruan orbitatuko du, eta azalean, berriz, ibilgailu bat ibiliko da. Exo-Mars ibilgailua bereziki prestatzen ari dira bizia bilatzeko. Horretaz gain, etorkizunean base iraunkor bat ezartzeko leku aproposa bilatuko du.\nIbilgailuak 40 kg tresneria eramango du; tartean, bi metroko sakoneraraino zulatzeko gai den makina bat eta baita laborategia ere. Bide batez, azaleko eta lur azpiko irudiak eta laginak jasoko ditu. Laginak analizatutakoan konposatu organikoak aurkitzen baditu, Lurrean biziarekin erlazionatzen diren molekulekin alderatuko ditu. Adibidez, aminoazidorik aurkitzen badu, L edo R den begiratuko du. Izan ere, L-aminoazidoak biziaren zantzu garbia dira Lurrean.\nNondik dator metanoa?\nEndurance kraterreko arrokak ustez urak higatu zituen.\nLurrean, atmosferan dagoen metano ia guztia bizidunek sortua da, hasi usteltzen ari diren landareetatik eta behien puzkerretara. Horregatik, elkarren artean zerikusik ez duten hiru taldek Marteren atmosferan metanoa detektatu zutela esan zutenean iaz, batzuek berehala bota zuten galdera: litekeena da metano horren jatorria izaki bizidunak izatea? Mikroorganismoen jardueraren froga izan daiteke detektatutako metanoa? Eta ametsetan jarraitu zuten...\nNASAk ametsa egia dela sinetsi nahi duela dirudi. Metanoa eta ura lotu ditu, eta metanoa ur-lurruna dagoen toki berean azaldu dela adierazi du. Ondorioz, baliteke toki horiek bizidunen habitatak izatea. Berriro ere, ahalerazko eta baldintzazko esaldi gehiegi, metanoaren jatorria azaltzeko bai baitaude bestelako aukerak: sumendiak, kometak... Oraindik goiz da ezer jakiteko. Bitartean, amets egitea libre da.\nMarte, zaharra eta berria\nPlaneta gorria berriro helburu\nEz da Sahara, hau urrutixeago dago


1.318 azterketari saiatuko dira C1 eta C2 mailak deialdi irekian egiaztatzen | El Diario Vasco\nGipuzkoa1.318 azterketari saiatuko dira C1 eta C2 mailak deialdi irekian egiaztatzen\n1.318 azterketari saiatuko dira C1 eta C2 mailak deialdi irekian egiaztatzen\nArtxiboko argazkian, HABEk antolatutako azterketa bat. / LUSA\nGuztira, 3.102 pertsonak eman dute izena lehen aldiz bi maila altuenak barne hartu dituen deialdi irekian, eta 3.976k deialdi itxian\nViernes, 13 octubre 2017, 15:16\n"Oso harrera positiboa" jaso dute, HABEren ustez, helduen alfabetatze eta euskalduntzearen ardura duen erakunde publikoak euskera maila egiaztatzeko egindako deialdi irekiek. Azterketa ireki horietan parte hartzeko, alegia, ez da beharrezkoa euskaltegi batean matrikulatuta egotea, eta ezarritako baldintza orokorrak betetzearekin nahikoa da.\n310 minutu C2 gaitasun-maila egiaztatu ahal izateko\nGuztira, 3.102 azterkarik hartuko dute parte B1, B2, C1 eta C2 mailak egiaztatzeko deialdietan. Gogoratu behar da aurten, lehen aldiz zabaldu direla deialdi irekiak maila altuenetara, C1 eta C2 mailetara.\nHABEko zuzendari Jokin Azkuek azaldu duenez, "helburua da ahalik eta erraztasun gehien ematea euskara ikasten ari direnei edo beren euskara maila egiaztatu nahi duen edonori. Deialdi irekia iaz egin zen lehenengoz, B1 eta B2 mailetarako, eta aurten C1 eta C2ra zabaldu dugu. Uste dugu bide luzea izango duela deialdi irekien adar berri honek".\nAurreneko saio honetan, erantzuna ez da batere txarra izan, 1.037 pertsona saiatuko baitira EGAren parekoa den C1 maila gainditzen eta 281, berriz, C2 egiaztatzen. Maila altuenari dagokion ziurtagiria lortu nahi dutenen ia erdiek -141ek- Donostian egingo dute azterketa. Gutxiengoa dira, edonola ere, eskakizun-maila handieneko probara aurkeztuko direnak. Azterketari multzo handiena, 1.340 pertsonakoa, B2rako probetara aurkeztuko da, eta ez dabiltza urrun C1 maila egiaztatu nahi dutenak, 1.037 baitira. B1 maila apalenari dagozkion probak, berriz, 444 lagunek egingo dituzte.\nDeialdi irekietako probak urriaren 21a eta abenduaren 2a bitartean izango dira, Barakaldoko BECen, Donostiako Luberri institutuan eta Gasteizko Mendebaldea institutuan. Bizkaian 1.732 pertsonak egingo dituzte probak, Gipuzkoan 674k eta Araban 696k. Emaitza orokorrak abenduaren 13an jakinaraziko zaizkie azterketariei.\nUn nuevo accidente de camión obliga a cortar cuatro horas la A-15 por segundo día consecutivo Cruz Roja Gipuzkoa distribuirá 139.000 kilos de alimentos a 6.000 personas


MUTUALEX EPAIA 2021EKO AZAROA\nAuzitegi Gorenaren Lan Arloko Aretoaren 4710/2018 DBKE ebazteko 2021eko uztailaren 20ko epaiari buruzko iruzkina\nAuzi honetan planteatzen dena da ea ama dibortziatuak, gaixotasun larria —garuneko paralisia— duen alabaren zaintza eta jagoletza esleiturik edukita, jarrai dezakeen alaba zaintzeko prestazioa jasotzen, beste gurasoaren lan-jarduera etenez gero.\nEztabaidagai da, beraz, adingabearen aitak lana galtzeak zer neurritan eragiten dion prestazio hori jasotzeko eskubidearen sortzapenari, kontuan hartuta dibortzioaren ondoren amak soilik duela jagoletza esleituta.\nAuzitegi Goreneko Lan Arloko Aretoak baietsi egin du kasazioko errekurtsoa, oinarrizko betekizunaren izaera aitortzen baitio bi gurasoek lan egiteari, baita ezkontza-krisia dagoenean ere. Epaiak boto partikular bat du, zeinaren arabera ez baitzatekeen baietsi behar kasazioko errekurtsoa, ez dagoelako aparteko errekurtso hori ezartzeko bidea eman lezakeen kontraesanik errekurtsogileak aipatutako epaien, Auzitegi Gorenak 2018.06.12an emandakoaren eta aipatutako egoeraren artean.\nEgitate frogatu hauek ageri dira epaian:\nAuzi-jartzailea 2004an ezkondu zen. Handik urtebetera, alaba bat jaio zen, garuneko paralisiarekin. 2008an, senar-emazteak dibortziatu egin ziren, elkarrekin adostuta, eta, dibortzioko epaian, amari esleitu zitzaion alabaren zaintza eta jagoletza. 2013an, gaixotasun larria duten adingabeak zaintzeko prestazioa aitortu zitzaion amari. 2017an, Asepeyo mutualitateak auzi-jartzaileari jakinarazi zion prestazioa iraungi zitzaiola, beste gurasoak lan-jarduera eten zuela egiaztatu zelarik.\nInteresdunak erreklamazioa jarri zuen mutualitatearen erabakiari buruz, baina ez zioten onartu, eta Madrilgo Lan Arloko 33. Epaitegiak onetsi egin zuen auzi-jartzailearen demanda, 2018.01.16ko epaiaren bidez; hain zuzen ere, prestazioa ordaintzen jarraitzeko zigorra ezarri zion Gizarte Segurantzarekin lankidetza duen mutualitateari. Epai horren kontra, erregutze-errekurtsoa aurkeztu zuen Asepeyok, eta Madrilgo Justizia Auzitegi Goreneko Lan Arloko Aretoak epaia eman zuen 2018.09.24an, erregutze-errekurtso hori ezetsiz. Epai horri doktrina bateratzeko kasazioko errekurtsoa ezarri zion mutualitatek.\nEpaian, Gizarte Segurantzaren Lege Orokorraren testu bategina onartzen duen urriaren 30eko 8/2015 Legegintzako Errege Dekretuaren 190. eta hurrengo artikuluen edukia aztertzen da, baita prestazioa garatzeko uztailaren 29ko 1148/2011 Errege Dekretuak ezarritakoa ere.\n190. artikuluan eta 1415/2004 Errege Dekretuaren 2.1 artikuluan ezarritakoari jarraituz, auzitegi nagusiak betekizun oinarrizko eta ezinbestekotzat jotzen du bi gurasoek lan egitea, eta, hala, babes ekintza ez da gauzatzen baldintza hori hautsiz gero, jatorriz nahiz gerora.\nAuzitegi Gorenaren ustez, aipatutako manuek eta horien xedeak ez dute tarterik uzten ulertzeko banantzea edo dibortzioa den kasuan gurasoetako batek bakarrik lan egiteko aukera dagoela zaintza jasotzeko eskubidea izateko; interpretazio horrekin, gainditu egingo litzateke babestutako egoeraren kontzeptua bera, bai eta hark erantzuten dion helburua ere.\nMadrilgo Justizia Auzitegi Nagusiak, bere epaian, prestazioa aitortzeko abiapuntutzat hartu zuen dibortzioa gertatzen den unean familia unitatea hausten dela eta, zaintza eta jagoletza esklusiboki amari esleitu zaizkionez, ama dela egunero adingabeari arreta emateaz arduratzen dena, aitak lan-jarduerarik izan nahiz ez izan. Beraz, ulertzen zuen erreklamatutako sorospena jartzeko baldintzak betetzen zirela, eta Auzitegi Gorena ez dator iritzi horrekin bat, haren aburuz, aplikagarri diren manuek ez dutelako aukerarik ematen ulertzeko banaketa edo dibortzioa gertatzen den kasuan zabalik gelditzen dela gurasoetako batek bakarrik lan egiteko aukera; alegia, bi gurasoek lan egiteko betebeharra betetzea ezinbestekoa da Auzitegi Gorenarentzat, eta halaxe ondorioztatzen da Gizarte Segurantzaren Lege Orokorraren 190. artikuluaren azterketatik, baita uztailaren 21eko 1148/2011 Errege Dekretuaren erregelamenduzko arauan ezarritakoaren azterketatik ere, zeinak jasotzen baititu, 4.4 artikuluan, ezkontzako krisi-egoerei buruzko erreferentziak. Alde batetik, irizten dio aretoak adingabearen interes gorena hobeto uztartzen dela haren zaintza jagoletza esleituta ez duen gurasoari esleitzearekin, baldin eta guraso horrek lanik egiten ez badu edo lan egiteari uzten badio, egoera egokiagoan legokeelako adingabeari behar duen arreta guztia emateko, zaintza jarduera hori bateratu behar izanik gabe lan-jarduerarekin; eta bestetik, gizarte-errealitatearen irizpidea aplikatzen du, eta lehenesten du zaintza lanen ardura partekatua, nabarmenduz joera gero eta hedatuagoa dagoela seme-alaben zaintza bi gurasoek modu eraginkorrean partekatzeko joera, bereziki gaixotasun larri bat dutenean eta nahiz eta beren arteko bizikidetza etetea erabaki.\nSTS 20 julio 2021 Epaia Jaitsi


ERLOJUPEKO ASTEBURU BIZIA AMOREBIETA-ETXANON ETA GARAIN IZANGO DUGUNA MARTXOAK 16 ETA 17an\nTALDEKAKO ERLOJUPEKO EUSKADIKO TXAPELKETA JOKATUKO DA AMOREBIETA-ETXANON ETA x3 ERRELEBOEN TALDEKAKO ETA x4 ERRELEBOEN MISTOEN DUATLOIAK GARAIN\n~~Larunbata, martxoak 16, Amorebieta-Etxanoko Triatloi Taldeak eta Euskadiko Triatloi Federazioak antolatuta, Amorebieta-Etxanoko taldekako erlojupeko duatloiaren bigarren edizioa jokatuko da Sprint distantzian (5km – 19km – 2,5km). Probak, aurtengo Euskadiko Talde Txapeldunen izenak emango dizkigu.\nTrantsizio gunea, Larrea eskolako futbito zelaian kokatuko da, eta arratsaldeko 13:30tan ireki eta 14:45tan sarratuko da.\nOinezko lasterketako bi atalak Larrea inguruan izango dira. Pasa den urtearekin konparatuz, aldaketa nabarmenena, bizikletako saioan aurkituko dute taldeek. Aurtengoan, Larreatik irten ondoren, Lemoarantz joko dute BI-635 errepidetik. Atalak dituen 19 kilometroak osatzeko, eta Lemoatik Amorebietara itzultzerakoan, herriko sarreran aurkitzen den biribilgunean buelta eman eta bigarren itzuli bat emango dute taldeek.\nTalde kopurua, 48an mugatuko da, eta bakoitzak, 4tik-6ra partaide izango ditu.\nSailkapenei dagokionez, taldearen denbora, laugarren partaideak helmugako lerroa gainditzerakoan emango dio.\nBestetik, igandea martxoak 17, G.T.T. (Garai Triatloi Taldea) antolatuta, Garain taldekako duatloiak ospatuko dira. Guztira hiru proba lehiatuko dira, bat emakumezkoentzat, beste bat gizonezkoen mailan eta azkenik proba mistoa.\nEmakumezkoen eta gizonezkoen proban (x3 = 2km – 8km – 1km) – lehiatuko dira, eta talde kopurua 30an mugatuko da.\nAldiz, eta proba mistoan 10 talde onartuko dira, eta talde bakoitzak lau partaide izango ditu, bi emakumez eta bi gizonez osatuta (x4 = 2km – 8km – 1km).


Inkesta: autoa ezinbestekoa da askorentzat - AUKERA BERRIAK\nKarin Bornett 14. Urria 2021, 8: 50 1.1k Views\nLineako autoen merkatu baten izenean egindako inkesta batek austriar gidariek beren autoa uztera bultzatu ditzaketen arrazoiak eskatu zituen. Azken batean, batek honakoa dio: “Austriarrek ez dute autorik gabe joateko gogorik, eta arrazoi praktikoak daude horretarako. Herrialdean bizi den ia bigarren pertsonarentzat, autoa ezinbestekoa da eguneroko lanetarako. Ehuneko 42 inguruk oraindik garraio publikoaren konexio eskasa dute. Lan egiteko moduarekin (ehuneko 41) askotan ere beharrezkoa da autoa ".\nAutoa gabe egin nahi ez zuten inkestatu gehienek autoa ahalbidetzen duten eta hori ordezkaezina den independentzia edo askatasunaren arrazoia eman dute (ehuneko 61a ados dago). Inkestatuen ia herenak (ehuneko 31) ziur daude etorkizunean auto gabe egongo direla. Inkestaren arabera, gizonak eta emakumeak orekatuta daude.\nEtxeko bulegoan lana handitu eta horren ondorioz joan-etorriak egin arren, ehuneko 13k soilik uste du horregatik autorik gabe egingo luketela. "Jabetzearen ordez partekatzea motibazio txikia da austriarrentzat, izan ere, autoa partekatzeko sistemetara pasatzeak hamargarren pertsona bakoitzari ere ez dio bere auto propiorik gabe egiteko aukerarik ematen. Benetan beharrezkoa ez den arren auto bat edukitzearen kontzientzia erruduna ehuneko 8aren arrazoia izango litzateke azken finean uzteko ", esan du emisioak.\nArgazkia Dimitry Anikin on Unsplash


TAMAINAK BADU GARRANTZIRIK (ETA FAS ZINEKLUBAK BADAKI)\nBeti pentsatzen dugu “tamaina” kontu berari lotua dagoela (gizonezkoon hanka artean, batzuetan, lotsa eta osasun handiagoz edo gutxiagoz, zintzilik dagoenari). Horren ondorioz, solaskide ezagunen iruzkin eta pentsamenduek (zer esanik ez “hausnarketek”) dauzkaten zakarkeriak eta huskeriak, besteak beste, gure telebistetako arratsalde eta gaueko saioak betetzen dituzte. Ez genuke, dena den, (badakit erraza dena) amore eman beharko; eta, aitzitik, berretsi beharko genuke dagoeneko idatzita dagoena eta harira datorrena jarraian, ondorengo lerroetan aipatuko dugunarekin. Hau da, tamainak baduela garrantzirik. Benetan. Eta garrantzi handia, gainera.\nIzan ere, zerbait burutua dirudi, edo borondate onekoak bagara (nahiz eta ez nukeen jakingo esaten zergatik), burutzeko dagoen egitea, krisialdia eta areto komertzialetako pantaila handien etengabeko desagerpena, beste proiekzio sistema batzuen onurarako; hala nola, sakelako teléfono, tablet edo ordenagailuak; zeinek dauzkaten (onar iezadazue txistetxoa), horren ordez, pantaila txikiagoak.\nAipaturiko murrizketaren ondorioak batzuk izango lirateke, baina une hauetan, hizpidera ekarri nahi nuke, bereziki, kezkagarri iruditzen zaidan bat; gainera, uste dut hedabideetan ez dela behar beste azpimarratu.\nLehendabizi, eta zinemari buruz hitz egiten badugu, elkar hartu beharko genuke esateko delako filmaren proiekzio-formatua film-izaerak berezko duen zerbait dela. Horrekin esan nahi dugu proiekzio-formatuak eragiten duela, gure begien aurrean, filmak gauza bat edo beste iruditzea; filmak aldatu egitea. Eta hau guztia adibide baten bidez azalduko dut, uste baitut ez dela oso zaila jarraitzen.\nOrdain dezagun sarrera bat eta sar gaitezen Lawrence de Arabia ikustera zinema batera (behar den bezala, zeren eta filma burutu baitzen zinema areto batean ikusteko). Eta jarraian, pare bat egun atseden hartuko dugu (filmak ia 4 ordu irauten du eta), eta berriro ikusiko dugu gure sakelako telefonoaren pantailatxoaren bidez (prestatua, noski, egoera horietarako) edo tablet baten pantailatxo handiagoan. Begi-bistakoa da filma desberdina irudituko zaigula. Pantailaren beraren neurriak, areto iluna, ikuslearen “bakardadea”, aktoreen ahotsek eta soinu bandaren akorde batek etendako isiltasuna (eta ez ateko txirrinak etendakoa, esate baterako), filma ikusteari uzten diogunean, (komunera ziztu bizian joan behar dugula-eta), filmak bere kabuz jarraitzen du, bere bizitza izango balu bezala, eta ez da gelditzen, ez dugu eteten urruneko agintearen pausa botoia sakatuta; hala, horrek eragingo du filma beste modu batera ikustea. Agian, eta prest egongo nintzateke amore emateko, ez hobeto ez okerrago, (irakurri berri dut espainiarren %57 ez doazela zine areto bakar batera urte osoan), baina bai desberdin.\nGeurean jarraitzen dugu lerro hauei jarritako izenburuarekin “tamainak badu garrantzirik” eta orain dauden aldeez ari gara; hortaz,frogatu beharko dugu egon badaudela eta garrantzia dutela. Eta orain horretaz arituko naiz. Proiekzio-formatua (handiago edo txikiagoa) filmarena berarena bada, izango da tamainak eragiten duelako guk, ikusleok, filma ikusten dugun eran, edo mezua jasotzen dugun moduan; hau da, taimainak zuzenean eragiten dio zinema hizkuntzari berari. Eta hizkuntzari buruzko hau, ondorioz, hitz nagusiak dira. Eta orain letra etzana azalduko dut. Baina labur-labur.\nZinema hizkuntza, nagusiki, planoz osatua dago, hizkuntza idatzia (esate baterako) hitzek, bereziki, osatzen duten era berean. Planoa eta hitza dira arte bien unitate linguistikoak. Zein berearena. Hala, zinemagintzari buruzko edozein eskulibururi begiratzen badiogu, aipa genitzake honako plano hauek, segun eta aktoreak planoan daukan espazioa (itxienetik zabalduenera): lehenengo-lehenengo planoa, lehendabiziko planoa, ¾ planoa, plano ertaina, plano orokor zehatza, plano orokorra eta plano orokor nagusia. Hauexek izango lirateke zinemagileak erabili behar dituen baliabideak (idazleak hitzak erabiltzen dituen bezala), egoki erabili behar dituenak, ikusleak nahi duen efektua lortze aldera.\nHala ere, proiekzio sisteman neurria murrizten denean, ezinbestean zinema hizkuntza murrizten egongo ginateke. Eta lehendabiziko biktima (begi-bistakoa da idaztea) “orokortasunari” lotuta dauden planoak izango lirateke. Jakina, hala plano orokor nagusia nola plano orokorra eta plano orokor zehatza ez filmatzera joko dute; zeren eta pantaila txikian ezin baitira atzeman eta ikusi eta, hortaz, DVD edo Blue-Ray-ren ikusleak, aurreratze arina edo kendu-iezadazue-hau-gainetik-ez-dut-ezer-ikusten-eta botoiak sakatuko dituzte.\nEdo ez al ditugu askotan jasan lehenengo-lehenengo, lehendabiziko eta plano ertainen ugaritasuna eta joritasuna telefilmetan (telebistan ikusteko eginda dauden filmak, galduta dagoen batek irakurrita ere): gehiegikeria hutsa, dena den, koherentea emanaldiaren tamainarekin, telebistarekin, zeren eta proportzioak alde batera utzita, telebistaren hazbeteak (hatzetik), plano hauek ikus daitezke bertan, hartu eta eman al dizkiote teleikusleari eduki guztiak. Eta, hala ere, plan orokor nagusia, esate baterako, zertarako. Telebistan ez da nabarmentzen. Aspertu, arreta galarazi, eta zapinga eragiten du (izugarria!). Hortaz, bazter utzi beharko dugu (vade retro!). Eta plano orokorra erabil dezagun bakar-bakarrik behar dugun uneetan. Ez beste inoiz. Horrekin guztiarekin zinema hizkuntza aldatu egiten da. Jakina. Baina ez bakarrik aldatu (sakonean aldaketak ez du zertan izan baliozko konnotaziorik) txirotu ere egiten da. Eta hau bai negatibo eta kezkagarria dela! Zinemari hitzak kentzen zaizkio.\nEta imajinatu ahal dugu, eta literatura konparazioak lagunduta, eleberrigile bati bere liburu guztietan ezin badu erabili “p” edo “s-z” hasten den hitzik? Bere hizkuntza murriztu ez ezik, txirotu ere egingo litzaioke. Ezin izango genuke inoiz irakurri “patua” edo “soro” eta zinemara itzulita, ezin izango genuke ikusi Lawrence-ren plan orokor nagusia basamortu afrikarraren muinoetan zehar dabilela” edo “Norman Mailer ahaztezina Ha nacido una estrella filmean (George Cuckor-en bertsioa, 1954, ahal bada), gau batean galduta, Hollywoodeko etxearen olatuen artean” edo, zertarako jarraitu? Perla Chávez menderakaitza eta Gregory Peck ihartu eta latza elkarri tiroa botatzen eta elkar maitatzen Duelo al sol filmaren fotograma menditsu eta lur kolorekoetan.


8 bizkarreko mina arrazoiak. Gai guztietan – beren tratamendua\nPertsona bakoitzak gutxienez behin bere bizitzan noizean bizkarreko mina duten. Gehienetan, sintoma hau ez du eragin edozein kezka eta independentean pasatzen da. Baina ez dira, aldiz, jaramonik ez da hain erraza. Bizkarreko mina eskuineko adieraz dezake gaixotasun larri bat baino ohiko fisiko tentsio. Kasu bakoitzean, hondamendiak saihesteko, beharrezkoa da aztertzea posible guztiak bizkarreko mina arrazoiak, eta, behar izanez gero, mediku-laguntza bilatzeko.\nLehenengo arrazoia. Deseroso posizioa, berriz, lan\nThe asimetrikoa bizkarrezurra posizio eragiketa zehar, tentsioa muskuluak batzuk beste batzuen kaltetan, edo, besterik gabe, nahiz eta oso luzea "eseri-behera" moduan – hau ekar dezake erregularra bizkarreko mina lanaren ondoren.\nIrtenbidea. Hori saihesteko, aulki baten aurrean Mahai bat izan behar, nahikoa gogorra eserlekua eta atzera zuzen. Eseri da, zehazki, bizkarra zuzen mantenduz, gabe okertuz sorbaldak okertu gabe burua behera. Taularen altuera da honako hau, beraz, bere besoak tolestuta, ukondoetan batean 90 º angelu. Bada higadura betaurrekoak, ez dute indar okertu taula edo, alderantziz, burua okertu atzera.\nEtxea ere ekidin behar du "mehatxu" postura eta baldar mugimenduak. Ez garbitu tub batean, baino gehiago okertuz da korapilo bat: erabili arroa, eta horrek ez du izan behar baino txikiagoa ukondoetan. Ez da beharrezkoa garbitu solairu "crab posizioa" (tolestuta) – bakarrik MOP, luze bat kudeatzeko. Ezin baduzu iristeko, nonbait, hobeak lortu behera zure belaunak.\nBainugela da atxikitako horma kudeatzeko. Muntatutako baino gehiago bainuontzia eta komuna gertu, aukera ematen du, eseri, zutitu eta atera ura gabe bidegabeko estresa atzera muskuluak. Aldi berean, ez du irrist on irristakorra teila edo esmalte.\nDenean duzu zure hortz eskuila eta garbitu zure aurpegia, ez stand baino gehiago hondoratzea, okertuz atzera. Hobeto eseri aulki baten gainean, edo altxatu konketa bainugela, aldi berean, altuera optimoa zure ukondoetan.\nBigarren arrazoia. Atzera lortzen nekatuta gainkarga\nArrazoizkoa da eman back gainerako batzuk denean nekea ez zuen oraindik manifiesta indar osoa. Nahiz eta posizio eroso, duten muskuluak itsasten dira egoera berean, eta tentsioa murriztu, azkenean, bultza egingo on nerbio-bukaerak eta ondoeza eragin.\nIrtenbidea. Bada, eragindako nekea luzea zutik edo eserita, atsedena da, batez ere aldatzen ari den jarrera. Zeregina da, muskuluak erlaxatu. Hau da, ona etzan, hankak altxatu. Baina hau posible ez bada, lasai oinez bost edo sei minutu.\nArrazoia hirugarren. Atzeko muskuluak dira ahuldu eta borroka aurre zutik posizioa\nAtzeko muskuluak behar da, aldian-aldian, entrenatu laguntza bizkarrezurra ahaleginik gabe adinaren arabera, egoneko bizitza modu bat da, gero eta zailagoa bihurtzen da.\nIrtenbidea. Modurik errazena – oinez. Ez baduzu, ibili, hasteko ordu erdi bat, ez gehiegi nekatu. Lagunduko berezia gimnasia konplexu atzera muskuluak, yoga, igeriketa ez da abiadura, baina fun, Aqua aerobic. Baina simuladoreak izan behar maneiatzen oso arretaz – eman ahal izango dute nahigabeko gogor kargatu.\nArrazoia laugarren. Ondoeza bat deseroso postura batera gauean, berriz, lo\nOhe behar da, eroso, ahalbidetzen muskuluak erlaxatu. Bada, ez dute gainerako gauean, bera mantentzea okertuz bizkarrezurra, zein izan dute "mantendu" egunean mina ager daitezke goizean.\nIrtenbidea. Batzuetan mina lumbar atzera laguntzen besterik buruko bat edo kuxin – laguntzen kentzeko okertuz bizkarrezurra, eta horrek eragiten du atzera muskuluak estutu, eta atseden hartzen dute gaua. Bada zure bizkarreko mina, aldian-aldian, ez dispense ortopedikoak koltxoi – arrakastaz kentzen karga bizkarrean. Ez du merezi aurreztea, hobe da produktua erosi, frogatu kalitatea. Posible da egiaztatu koltxoi ez da faltsuak: jarri plastikozko botila handi ur mineral eta eseri distantzia 30-35 cm. Botila behar ez erori. Badira, halaber, anatomiko, jasotzen koltxoia. Dute primeran arintzeko muskulu, nahiz eta oso garestia da. Hala eta guztiz ere, ez dira xedea, lo egiteko eta ez oso luze etzanda.\nBosgarren arrazoia. Heavy poltsak\nBat-bateko edo gehiegizko tentsio bizkarrezurra dira txarrena kaltetutako intervertebral diskoak dute: konprimitzen dira, batzuetan gainean sakatuz nerbio-sustraiak. Mina infernua, eta hobe da kontuan, aldi berean, besteak beste, esperimentuak ez dira zuretzat.\nIrtenbidea. Igotzen lurretik pisua, ezinezkoa da ez da egun batetik bestera, hankak zuzen. Ondoren, osoa zama jaitsierak beheko bizkarrean. Aurrean heavy objektu beharko eseri, altxa atzera, eta, beraz, zuzen itzuli, poliki-poliki, "hartu pisua". Noiz behar duzu, okertu, hankak apur bat tolestuta egon behar belaunak. Makurtzeko hankak zuzen ere arriskutsua txikiagoa back. Arriskua murriztu egingo berezi bat elastikoa gerriko onartzen duen zure txikiagoa itzuli. Kudeatzen ez bada mina saihesteko, izango da tratatu nahikoa luzea hartu pilulak, painkillers, igurtziz genukeela leku ukendu. Hobeto egin ondoren aholkularitza bat neurologoa. Laguntza terapia fisikoa, eta masaje – ez lehen egunetan areagotzen, eta egun batzuk geroago.\nArrazoia seigarren. Haurdunaldia eta erditzea\nEmakumeak haurdunaldian eta erditzean, karga bizkarrezurra handitzen 2-4 aldiz. Ondoren, hazi haurra irmoki zintzilikatzen denbora guztian ama. Eta urtea, normalean, ez da 12-14 kilo. Ez da harritzekoa, spin ez du zutik.\nIrtenbidea. Haurdunaldian, beharrezkoa da bat janzten laguntza janzteko estilo zein da hobea eztabaidatzeko espezialista bat. Eta erditze ondoren, behar ez da bazterrera utzi, benda, eta, batzuetan, gerriko berezi bat dela ziurtatzen txikiagoa back. Dute, bide batez, ona da erabiltzen ia edozein lan fisikoa. Noiz egitea, edozein etxeko eginkizunak, batez ere, haurra bere besoetan, ama gazteak erabilgarria hedge berezi bat erabiliz elastikoa suspenders, eta horrek apur bat atzera bota sorbaldak.\nArrazoia zazpigarren. Bizkarreko mina menstruation zehar\nKokapena barne-organoen dela eta tamaina handitzea umetokian da aldatu, ondorioz, muskuluak, normalean, euskarri sacrum eta atzera, tentsio haratago zer bezala sentitu ondoeza. Baina bada puztuta umetokian edo beste organo presio sustraiak bizkarrezur nerbioak, ahal izango da, oso larria mina. Bada, gehitu karga muskuluak eta ligaments lotutako ibilaldi luze (batez ere, handiko heels) edo athletic ariketak, atzera ez zutik egunaren amaieran.\nIrtenbidea. Kritikoa egun pena zeure burua, ez ariketa, muga motor moduan. Garrantzitsua da, halaber, higadura eroso oinetakoak gabe heels eta, posible bada, 2-3 aldiz, egun bat hartu horizontalean, gutxienez 5 minutu. Garrantzitsua da, halaber, edan fluidoen askorekin, eta ez bada joera bat da edema, aldi honetan, hartu infusioa bearberry.\nArrazoia zortzigarren. Hipotermia oinak\nBada egun bat edo bi aurretik ibili oinutsik hotza solairuan edo lurrean, atera mehe galtzerdiak eta argi oinetakoak, mina lotutako daiteke hantura ovaries edo pyelonephritis. Hemen larria gabe esku-hartze ginekologoa, edo nephrologist ez da nahikoa. Bada, mina gehitu zorrotz bat erretzea sentsazioa denean pixa – ahalik eta zistitisa.\nIrtenbidea. Duzu bada, aldez aurretik izan hantura ovaries – seinale ziurrenik atera zen delako mina beheko abdominalak mugitu ahal izango txikiagoa back. Joan ahal izango dute, ginekologoa, nor izango prescribe antibacterial tratamendua, supositorioak edo pilulak hartu behar duzu aste bat eta erdi edo bi. Etorkizunari begira, kontuan hartu eguraldi cool, behar janzteko beroago, hobe da nahiago prakak eta itxita oinetakoak.


56 urteko gizon bat oso larri zauritu da Sarrigurenen izandako sute batean | Berriak Gizartea | EiTB\n56 urteko gizon bat oso larri zauritu da Sarrigurenen izandako sute batean\n56 urteko gizon bat oso larri, Sarrigurenen izandako sute batean\nGarrak Errege Bardea kaleko etxebizitza batean piztu dira.\nCordovillako suhiltzaileek amatatu dute sutea. Argazkia:: Nafarroako suhiltzaileak\n56 urteko gizon bat oso larri zauritu da bart Sarrigurengo etxebizitza batean (Eguesibar, Nafarroa) izandako sutean, Nafarroako Gobernuak eitb.eus-i jakinarazi dionez.\nGarrak 00:30 aldera piztu dira Errege Bardea kaleko 30. zenbakian. Etxebizitzaren eskailera-buruan ke handia pilatu dela eta, bizilagunek larrialdi zerbitzuetara deitu dute. Cordovillako suhiltzaileak, Eguesibarko udaltzainak eta anbulantzia bat bertaratu dira.\nSutea hirugarren solairuko etxebizitzetako batean izan da. Bertako bizilagunak, mugikortasun arazoak dituen 56 urteko gizasemeak, zabaltzen ez zuela ikusita, etxebizitzara sartu dira agenteak, atea indarrez apurtuta. Gizona logelan topatu dute, korderik gabe eta intoxikazio sintoma larriekin, kea arnastu baitu. Medikuek bertan artatu dute, baina handik gutxira anbulantzia medikalizatu batean eraman dute Nafarroako Ospitalera.\nGarrak etxebizitzaren saloian piztu dira, sofa batean. Kalte materialak txikiak izan dira, eta ez dute bizilagunik etxetik atera behar izan.


«Altze»: berrikuspenen arteko aldeak - Wikipedia, entziklopedia askea.\n«Altze»: berrikuspenen arteko aldeak\n18:54, 28 urtarrila 2019ko berrikusketa\n00:34, 6 azaroa 2016ko berrikusketa (aldatu)\nt (Robota: 1758. urtean deskribatutako espezieak kategoria eransten)\n18:54, 28 urtarrila 2019ko berrikusketa (aldatu) (desegin)\n== ''Orignal'' deituraren jatorria ==\n[]an, Frantziako errege [[Luis XIV.a Frantziakoa|Louis XIV.a Frantziakoak]] jaurerri karta eman zion [[Ottawa]] ibaiaren ertzeko herrixkari. Horrenbestez, Frantzia Berriko herri horren euskal jatorriko izena ofizial bihurtu zen, eta gaur egun, [[Champlain]] udalerriaren barruan egon arren, 2.000 biztanle inguruko herrixkak izena atxikitzen du. Jatorriz orein saldoek gune horretan zeharkatzen zuten [[Ottawa]] ibaia, eta horregatik frantsesek ''[[Pointe à l’Orignal]]'' (Oreinaren gunea) izena eman zioten kokaguneari<ref name=aa>Nagore Irazustabarrena, [http://www.argia.com/argia-astekaria/2334/orignal-kanadako-euskal-oreina «Orignal, Kanadako euskal oreina»], 2012-08-29, CC-BY-SA lizentzia</ref>.\nEuskal arrantzaleak XVI. mendeko lehen erdialdean hasi ziren [[Ternua]]ko sardetan balea eta bakailaoa harrapatzen. Izotzak neguan etxera itzularazi arren, [[Ipar Amerika]]ko ekialdeko kostaldean behin-behineko kokalekuak finkatu zituzten, bakailaoa lehortzeko eta Europan hain preziatua zen balea olioa prestatzeko. [[Samuel de Champlain]] edota [[Marc Lescarbot]] frantziar kolonoek jaso zutenez, euskaldunek, oro har, bertako biztanleekin harreman onak omen zituzten eta frantziarrak euskaldunen ezagutzaz baliatu ziren kostalde hotz haiek konkistatzeko. Euskal arrantzaleen interesak itsasora mugatzen zirenez, ez zuten arrasto handirik utzi: dozena erdi bat krosko aurkitu dituzte, zeramikazko objektu batzuk, hezurrak, teila gorrien arrastoak...<ref name=aa></ref>\nEuskaldunek lurralde horietan munduko [[orein|zerbidorik]] handiena, ''Alces alces'' espeziekoa, topatu zuten. Eta adar zabaleko oreinari, oreina esan zioten. []-[]ko hamarkadetan, euskal arrantzaleen jarduerak goia jo zuen. Baina handik aurrera Atlantikoa zeharkatzeko bidaiak behera egiten hasi ziren, hainbat arrazoi medio: [[bale (argipena)|balea]] populazioa murrizten hasia zen; kontinente zaharrean [[Espainia]] eta Frantzia elkarren aurkako gerran zirela aprobetxatuz, britainiarrak eta holandarrak hasi ziren ur haietaz jabetzen; [[Frantzia Berria]] indartu ahala, Hegoaldeko euskaldunentzat geroz eta toki gutxiago zegoen han; eta, gainera, kolonizatzaile berrien asmoak ikusita, bertako herriak, [[inuit]]ak nagusiki, liskarrean hasi ziren<ref name=aa></ref>.


Luise Rainer (Düsseldorf, 1910eko urtarrilaren 12a - Londres, 2014ko abenduaren 30a) Alemaniako aktorea izan zen, bitan emakumezko aktore onenaren Oscar sariaren irabazlea. Alemanezko hainbat filmetan eta antzezlanetan agertu zen 1935ean MGM estudioek aurkitu baino lehen. Hollywoodera joanda eta ingelesa ikasita, 1935eko Escapade filma izan zen AEBetan egin zuen lehendabizikoa. Hurrengo bi filmengatik Oscar bana irabazi zuen. Hortik aurrera, hala ere, bere ibilbideak behera egin zuen, kritikariek gaizki hartu baitzituen. Hollywood 1944an utzi zuen, eta antzerkian lan egin zuen horren ostean.\nLuise Rainer (Düsseldorf, 1910eko urtarrilaren 12a - Londres, 2014ko abenduaren 30a) Alemaniako aktorea izan zen, bitan emakumezko aktore onenaren Oscar sariaren irabazlea. Alemanezko hainbat filmetan eta antzezlanetan agertu zen 1935ean MGM estudioek aurkitu baino lehen. Hollywoodera joanda eta ingelesa ikasita, 1935eko Escapade filma izan zen AEBetan egin zuen lehendabizikoa. Hurrengo bi filmengatik Oscar bana irabazi zuen. Hortik aurrera, hala ere, bere ibilbideak behera egin zuen, kritikariek gaizki hartu baitzituen. Hollywood 1944an utzi zuen, eta antzerkian lan egin zuen horren ostean. (eu)\nLuise Rainer (eu)


Gizarteratzea: kontzeptu hutsala - Coordinadora de ONG de Euskadi de apoyo a inmigrantes\nPosted on 24 April, 2018 24 September, 2018 by Harresiak Apurtuz\nMigrazioei eta kultura-arteko harremanei buruzko azterlanek gizarteratzearen definizio tradizionala berreskuratzen ari badira ere, gero eta gehiago desitxuratzen ari da kontzeptuaren definizioa, gero eta aldenduago dago jatorrian zuen zentzutik. Ondorioz:\nGizarteratzea ez da iraganean bezala ulertzen. Orain, zerbait dinamiko eta endogenoa baino, fenomeno exogenoa dela jotzen da.\nEta, are deigarriagoa dena, gizarteratzea etorkinen arazoa dela uste da, ez gizarte osoarena.\nImmigrazioa jasotzen duen gizarte hori, bestalde, talde trinko eta homogeneoa bailitzan aurkezten da, eta irudikatzen da etorkinek talde horren egonkortasuna asaldatu dezaketela. Egote hutsagatik, espero da norbanakoek heterogeneotasun soziokulturala ekartzea gizarte jasotzaile horri. Heterogeneotasun horrek, baina, etorkinak gizarteratzea ekidin dezakeen gatazka-iturri izateaz gain, gizartearen funtzionamendu orokorrari ere eragin diezaioke.\nEta heldu berriei bota ohi zaie ustezko bateraezintasun soziokultural horren errua. Horrekin batera, prestakuntza-maila baxua eta lan-eskarmentu txikia izatea ere aurpegiratu ohi zaie. Deigarria da, ordea, adierazpen baztertzaile horiek herrialde pobreenetatik etorritakoei zuzentzen zaizkiela sarri: Afrikatik, Latinoamerikatik, Ekialdeko Europatik etorritakoei. Horrek guztiak zaildu egiten du pertsona horiek parte hartzea heldu berri diren toki horretako komunitatean, hirian, herrialdean. Era berean, agerian uzten dute gizarte-egituran errotuta dagoen bazterkeria.\nPrevious Post Pertsona guztiak, eskubide guztiak\nNext Post Zer da “Sustraiak”?